text:
Sabawana-sabawana. Tolombong, boboko, pipiti. Ti sisi wanci diawurkeun. Ngaburicak. Ngabaranyay. Ngabeledug. Mancawura. Hanjakal taya nu robah. Angger baregang. Rarengkung pikawatireun. Horéng parab taya nu nyangsang. Kabéh palid kahilir.
"Nini, isukmah aki rek ganti huntu supaya ganti taun teh aki asa leuwih tegep, nya ?" Si Aki nanya ka Si Nini bari ngrindat rada aksi tiditunamah." Apan duitnage aya saeutik Ki moal mahi, tadinamah nini rek meuli jamu sari rapet, rek nginuman jamu eta we, da etage pan keur aki keneh, tapi terserah aki, haja oge teu tulus meuli jamu ah ngarah tibra sare !" cek Si Nini bari ngadilak rada genit. " Nini... enya bener mending beulikeun we kabeh ka jamu eta, kajeun akimah ompong saumur-umurge, muaaach! "cek Si Aki bari ngajol kana ranjang.
Uwung-awang langit tingbaranyay, tingburicak warna-warni bencarna kembang api, pepedut suka duka bihari nyingray kalindih ku warna-warni harepan nu can karuhan, sasebit-sasebit kulit langit marekplekan kakoet cucuk rungga kembang-kembang pangbibita nu taya anggeusna. Ganti taun ngan ukur robah angka, kaayaan mah tetep we teu robah tina citra
Taun anyar, meunang teu boga pamajikan anyar. Pamajikan nyabok beungeut.
Atoh meuli tarompet jeung ngamimitian di taun anu anyar, atoh pisan bari naek tutumpakan bari jeung di hias. Di juru tiang listrik budak pamajikan tukang tarompet disimut ku sarung ngadagoan dagangan beak. Nu hiji atoh, nu hiji nungguan dapurna isukan ngebul. Asa teu heman atoh di taun anyar bari di gigireun imah tatangga teu bisa niup tarompet kusabab teu boga tanaga acan dahar ti kamari.
Sapi jeung Hayam geus sapuk di awal taun 2012 nyuratan ka manusa
Wireh aya uneuk-uneuk kacinta dina hate hayam jeung sapi ka manusa.
Wincikan eusi surat Sapi:
"Kahatur kapangkonan sakadang manusa nu dimulyakeun Pangeresa Gusti,
meni teu gaduh rasa kapalay ka sim abdi (Sapi).
Sadidinten susu abdi diperes sareng cai susu na di leuet, tapi acan kantos ebog sareng. Mung sakitu mugia janten maphum".
Wincikan eusi surat Hayam:
"Salam haneut pisan ka payuneun sakadang manusa, nu teu gaduh rasa rumasa,
saban abdi ngedog, endog abdi dicandakan. Bulu abdi didudutan satos dipeuncit tapi anjeun skadang manusa teu katarik ku galisan diri abdi hayam. hatur nuhun".
Salajeung na Sapi jeung Hayam miharep seratna teu salah alamat ciga skadang artis nu namina "Ayu Ting-tong".***
Loba anu nanya resolusi di taun nu anyar. Tangtu resolusina jaranten hade jeung sagala rupa anu alus, tapi bet asa ku heran di tegal urut karumpul jalma loba pisan balatak runtah urut kaatohan taraun anyaran. Ceunah resolusi nu hadedi taun anu anyar, miceun runtah geu teu belul.
Motor ku maranehna dilumpatkeun sataker kebek da hayang kaeuleuhkeun ku batur nu rempeg sisi jalan bari nyurakan.Merecon ting beledag meupeuskeun kasimpé jeung marojéngjana haté.Kembang api ting burisat di alak paul. Maranéhna caliweura, leungeunna diaracung-acungkeun. Maranehna teu eungeuh balabar kawat geus nampeu na hareupeun motorna.Jedak motor duanana nabrak balabar kawat,...gubra motor sisi jalan, maranehna nyangkéré, bari sirah duanana sapat kapeuncit ku tali kawat. Maranéhna hudang,...jaligjeug-jaligjeug siga nu marabok laut. Sirah nu nu ngagoler dicarokot ku maranehna, dibebenah kana beuheung....Sirah maranehna narapel deui, ngan orokaya sirah maranehna pahili nepi ka kiwari.
Cenah tiap du'a teh baris diijabah, tapi naha geuning Gusti teh bet pilih kasih. Rarasaan mah kuring teh teu bedegong-bedegong teuing. Tahajud jeung puasa senen kemis satekah polah dilakonan.
Lain asih nu kapimilik, lain kanyaah anu katampa malah kanyeri anu ngancik dina diri. Si Geulis nu teu weleh kaimpi beurang jeung peuting, bebene hate implengan ati bet milih ki sobat batur ulin ti leuleutik.
Tilu puluh taun mangsa kaliwat dina acara Tepang Sono kabuka hate kana kanyaah Gusti "Alhamdulillah Gusti du'a abdi kapungkur teu ditedunan. Geuning Gusti teh nyaah ka abdi pun bojo anu nyangkeh na leungeun abdi sanes nini-nini jompo.
Wanci sareupna, torojol nu leungit jempol jeung jariji. Nyerelek ka wanci tumoke, beuki kerep nu daratang. Aya nu gudawang pipina eusi beling kaca mobil. Mangkin nyedek ka tengah peuting aya nu kokotetengan neang sirahna. Nu ngeluk, ngabangingik ceurik, nepi anu jojorowokan aral teu kuat nahan kanyeri. Sora tarompet jeung petasan jadi sora pikasieuneun di rohangan UGD... *2.
Sakur buburicakan nyeungeutan beungeut. Awor. Bengras barakbak wireh katumbiri nu warna-warni silih ngudag harepan. Imut anjeun laligar ngahudang rasa. Kariaan mapag taun anyar di tengah kota. Wangunan kota kembang teu weleh mapaesan lalangit.
Kuring nu leungit ceuli kaseungeut mercon awuntah. Simpe ! ..
Basa daun-daun ngalakay, kuring keur nungguan manehna, hanjakal aya iber ti lebah keclak cihujan, cenah manehna moal mulang deui
Kalacat manehna kana suhunan imah, galieung-galieung bangun rek labuh.
" Para wargi sadaya......para wargi sadaya......" manehna ngagororwok mapakan lawong masigit.
Tatangga daratang, ngaliud seja ngareungeukeun nu rek bewara. Lain Tua Kampung manehna teh, ngan lamun geus mere haliwawar tina suhunan imahna, teu saeutik nu di haliwawarkeun teh sok enya ayana.
" Para wargi sadaya....dinten kamari kuring manggih wangsit.....wangsitna kieu
- Lamun aya ucing aor-aoran tengah peuting cingcirining eta ucing teh slebor teu bisa sare.......
- Lamun aya manuk piit euntreup dina hulu, gancang tewak tuluy papatahan yen nincak hulu teh kacida dusunna!"
Manehna turun tina suhunan.Tatanggana angger ngaliud ngama'naan haliwawar nu siga heureuy.
Di-dago2 dina bangbarung...ari lar bet angin ngahiliwir. Ari di arep2 ku pelong panon...ari lar papatong. Manehna ngarep2 nyi Mince nu datang, ari torojol nyi Cucu deui. Duh asa mieling laguna kang Darso. Tuluykeun we ah kana lagu anu kieu:Kaso pondok kaso panjang, sono mondok sono nganjang...ari lar palang panto nu dicekel ku nyi Cucu:"Hey akang! Nanaonan huleng jentul bae, tuh motor geura tumpakan kadituh!" Mamad tukang ojeg, ngaguruguk digebah ku nyi Cucu pamajikannana.
Nangtung hareupeun eunteung, papelong-pelong jirim jeung jirim, aya rasa nunyaliara teu percaya...naha ieu beungeut geus ganti rupa...
Barasat, Burinyay, seorrrrr, kembang api pating burinyay.. torotot tarompet patembalan, nu surak aweuk - aweuhan. galumbira mapag taun anyar.
"Ma .. mani sae nya kembang api teh"
"nya tangtos we geulis"
"padahal mun di pasihkeun ka urang artosna, meureun Ade moal lapar ayeuna teh nya Ma"
Acara na RCTI, si Master Limbad keur nembongkeun kabisa jadi manusa beton.
Larsup warsa liwat ka hareup, saperti kaluar torowongan asup torowongan. Tanpa tungtung. Tapak-tapak katincak. Taya rupa. Poek caang kasampak.
Cimahi, 31122011, (Saptu tabuh 20:48)
Panon si Bungsu, katingali masih keneh carindul. Ti sore keneh, teu bisa di upahan, hantem ceurik, hayang ngilu pesta taun baru cenah, siga babaturanna ka alun-alun Bandung. Kolot saha atuh nu teu hayang nyenangkeun budak, komo mun saukur sataun sakali mah ?, tapi da ari dompet nu koredas mah teu bisa disumput-sumput. Bororaah keur ulin, dalah keur meuli beas ge ngan ukur cukup keur nepi ka poe isuk. Hantem dilelemu, jeung di olo, alhamdulillah ningan si Bungsu teh nurut. " Urang didieu we Bungsu, urang mah taun baruna ! ", ceuk uing bari nurunkeun si Bungsu tina pangdiukan sepedah. Laju si Bungsu di tuyun, dibawa nagog, cingogo hareupeun Pos Ronda di tungtung lembur. " Teu rame !, Bapa didieu mah !. teu aya nu nyengeut kembang api ! " ceuk si bungsu bari rambisak . " Apan itu ge ! kembang Api ! Bungsu !, kembang api!, nu terus hurung unggal peuting, teu pareum-pareum ! " ceuk kuring, bari ngabentikkeun curuk, ka lebah bintang nu tingkariceup di langit. " Teu rame Ah ! , kembang apina teu di sada . eta mah ! " ceuk si Bungsu, bari ceurik tarik pisan. Budak ku uing di rangkul bari di galentoran, di bawa balik ka Imah. Sapanjang jalan, budak terus ceurik kanyenyerian, sorana siga tarompet..... !, tarompet taun baru, nu sorana ngan bisa kaharti ku jalama model kuring, anu malarat !.
Peuting ayeuna bulan ngangkleung na mega-mega angkeub, nyarengan geuri nu ngalangkang dina kasepa balarea, jalaran rewuan soca ngan wasa neuteup jalan ka mumunggang raharja, rungseb ku cucuk rungga nu ngahaja diawur-awur ku nu ngageugeuh Bale Sawala Nusantara
Cenah tungtung teh titik pangangeusan,tempat nu euweuh tuluyna. Siga tungtung buntut kuda jeung buntut bangkong. Teu kitu mungguhing tungtung taun,persis sarua jeung tungtung deuleu. Aya tapi teu nyata, da unggal dijugjug geuning awal deui awal deui.
Dina lolongkrang rasa, aya galura nu ajol ajolan hayang nyangkaruk kana mamaras, ngancikeun tresna nu bisa ngayaskeun hatena. Ngan hanjakal kahayangna can laksana, rasa jeung hate geus sailon, pulas kulawu angger mapaesan langit hatena.
Di kaler teh Ambucuy nyangsangkeun kurudung kana sirahna bari ngagero ka lanjangna "Bi kade budak tong sina ulin ka jalan, ke mun Bapana datang abdi ka masjid Agung kituh." "Pangaosan Neng?" si bibi nanya."Hmm," jawab teh Ambucuy bari ngaleos. Di kidul, kang Caleuy, ngahirupan motor, pok ka pamajikanna nu keur nyusuan orok di teras,"Akang ka masjid Agung heula." "Hanca Ajengan nu kamari Kang?" tanya pamajikanana. "Hmm," jawabna. Di teras wetan masjid Agung teh Ambucuy diuk, teu kungsi lila kang Caleuy norojol, luak-lieuk, gek diuk gigireun si teteh. "Tos lami?" tanyana bari meureudeuy. "Nembe." jawab si teteh bari ngagelenyu. "Di nu kamari!" ceuk kang Caleuy. Teteh unggeuk. Jung duanana narangtung ngaleos ka beulah kulon. "wa laa taqrobu zinaa..." kakuping soanten Ajengan tina spiker masjid Agung.
Di kaler teh Ambucuy nyangsangkeun kurudung kana sirahna bari ngagero ka lanjangna "Bi kade budak tong sina ulin ka jalan, ke mun Bapana datang abdi ka masjid Agung kituh." "Pangaosan Neng?" si bibi nanya."Hmm," jawab teh Ambucuy bari ngaleos. Di kidul, kang Caleuy, ngahirupan motor, pok ka pamajikanna nu keur nyusuan orok di teras,"Akang ka masjid Agung heula." "Hanca Ajengan nu kamari Kang?" tanya pamajikanana. "Hmm," jawabna. Di teras wetan masjid Agung teh Ambucuy diuk, teu kungsi lila kang Caleuy norojol, luak-lieuk, gek diuk gigireun si teteh. "Tos lami?" tanyana bari meureudeuy. "Nembe." jawab si teteh bari ngagelenyu. "Di nu kamari!" ceuk kang Caleuy. Teteh unggeuk. Jung duanana narangtung ngaleos ka beulah kulon. "wa laa taqrobu zinaa..." kakuping soanten Ajengan tina spiker masjid Agung.
peuting ieu, sarua jeung peuting-peuting anu kamari, jadi beda..lantaran dijudulan ku manusa..nu hayang leuwih deukeut jeung pangajak nafsu, suka bungah eak-eakan kasandingan syetan durjana, poho kana malakal maot nu terus ngadodoho, sugan teh hirup kumaha ceuk aing,..ya ALLAH kuring nyerenkeun diri ka ANJEUN, nu maha sagalana...LAHAOLLA WALLAKUWWATA ILLA BILLAHI 'ALIYUL 'ADZIM.....
"Maa, emaaa apan cenah taun baruna oge isukan, geuning ema niupan tarompet na keur peuting bari poek-poek oge, hayoh siah ema miheulaan tahun baruna bejakeun yeuh ka batur, parangsana ujang teu apal !" Cek si sujang bari ngacir-ngacir nunjuk ka indungna. Indungna ngalieus siga anggota dewan nu eleh diskusi.
Bulan pangnepikeun kadeudeuh kuring, bentang pangiceupankeun kabogoh kuring , angin pangnoelkeun bebene kuring.
Beuki peuting hujan beuki muruhpuy sakapeung dibarengan ku pepedut, pepedut nyingray bulan marahmay, bentang karumetap, di juru aya nu murukusunu siga-siga eukeur murus.
Keur naon maneh ? aya sora handaruan
Nu murukusunu ngorejat reuwas, ari ret ngareret nu sora handaruan teh mamawa berekat dua besek song nu hiji diasongkeun.
Si murukusunu marahmay terus muka berekat mani kumetap.
"Jungjunan, dina tungtung taun ieu urang tangtu geus ngahiji dina rumahtangga anu bagja, hamo cangcaya!" harewos anjeun sumarambah kana bayah. Kuring ingguk panuju, nyumputkeun inghak dina dada anjeun, kedal ucap seja tetep satia kana jangji salira.
Waktu sakilat laju, anjeun robah ulet, tambah jauh tur linghas. Unggal ditalek, jawab anjeun kur 'tungguan dina tungtung taun'.
Nya, poe ieu..., poe tungtung taun nu dijangjikeun, anjeun wakca moal bisa nedunan jangji. Lir episode nu geus kaliwat, taun- taun nu pinuh ku cimata... alatan anjeun nu teu weleh sulaya. Turihan hinis ngagurat dina hate nu geus gudawang.
Peuting nu simpe dina tungtung taun, kuring neuteup waruga nu ngababatang. Kur balati nu jadi saksi, mungkas lalakon urang.
Wilujeng angkat, jungjunan
Euweuh cimata nu marengan...(31 Des 2011)
"Mah hayang meuli tarompet jiga si abil"
"ah lebar jang naon sakali tiup ge ruksak"
"da batur ge barogaeun, engke ditiup pas jam 12 peuting"
"pan geus pernah taun kamari pangmeulikeun, geuning langsung ruksak, lebar lah mending dibeulikeun kanu leuwih mangfaat"
"sabaraha kitu mah harga tarompet teh..?"
"lima rewu-an"
"lah cemen.. sakitu mah"
"cemen oge duit da mahal"
"mending di ciamis atuh meulina murah ngan sarebu-an"
"enya ari ongkos ka ciamis-na dua puluh rebu"
"atuh kieu we nya, aya akal, kumaha lamun ke tengah peuting mamah ngahurungkeun motor, evin mencet klakson..??"
"oohh.., enya satuju atuh...!!!"
Nu rek milu demo ngaleut ngeungkeuy ngabandaleut ti unggal lembur.Dipupuhuan ku masing-masing provokator. Unggal rombongan mawa spanduk nu temana saragem nyaeta nolak niupan tarompet dina maleman taun baru sabab cenah eta teh tradisi yahudi .Kituna teh bari pating corowok meni pacowong-cowong. Deukeut kana waktu tengah peuting sakabeh rombongan demo karumpul di alun-alun ngadarengekeun pidato spiritual raja provokator . Dina tungtung pidatona raja provokator ngagorowok tarik pisan "BAKAAAAAR",cenah. Ngadenge parentah kitu teu ngengkekeun deui kabeh kompak nyekes-nyekeskeun zipo jeung korek api sagala rupa dibakar .Tarompet dibakar , jagong dibakar , lauk dibakar , hayam jeung entog dibakar, nepika sampeu jeung hui cilembu oge dibakar. Sanggeus kabeh arasak kakara raja provokator mere aba-aba "HAJAAAAR !",cenah. Narima parentah kitu kabeh cacamuilan semu anu kacida sarugema pisan .
Aya sireum ngahuleng dina trotoar. Mencrong macet salila-lila. Ngagarayam naek kana lampu lalulintas. Huleng deui. Kapireng wae dina ceulina."Si eta mah teu bisa ngapung! Ulah diajak taun baruan!" Kapinis nu ngomong kitu teh. Siraru oge. Kukupu deuih. Abong baroga jangjang. Keur anteng ngalamun jol belesur. Kembang api. ngabelesur ka luhur. Luhur pisan. Beledug. Patingburisat di awang-awang. Sireum Hareugeueun. Tuluy mudun. Tuturubun. Muru ka lebah tukang kembang api. "Deuleukeun, Siah! najan teu boga jangjang aing nu bakal pangluhurna." kitu gerentesna semu kekerot. Sireum gancang pisan geus seseleket dina kembang api nu ngajajar. Saban aya nu rek meuli gancang lumpat kana kembang api nu dibeuli. sababarahakali lapur. Teu kaburu. Tapi teu burung geuning tinekanan. Muntang kana kembang api nu digigiwing. Ditangtungkeun ngincer langit. Sireum ngagulantung dina sumbu. "Deuleukeun, Siah!" cenah hohoak. Duka ka saha. Sumbu diduruk. Jurusjus. Sireum tutung. Belesur. Kembang api muru alakpaul. Lir pasaran nu nganteurkeun sireum ka langit. Beledug. Bray. Warna tingbelesat ngajanggelek kembang. Ari sireum taun baruan jeung saha?
Kirang langkung tilu taun ka pengker, aya SMS kiriman IRA RENGGANIS dosen UPI,kana hape kuring, kieu unina:Di sisi rel kareta aya anu keur ngebut2-keun kaen beureum. Pas harita aya kareta datang, masinis reuwas ningali kebutan kaen beureum eta. "Wah tanda bahaya yeuh" pikir masinis, rikat masinis teh ngerem kareta. Geus deukeut pok nanya hariweusweus:"Aya naon, mang?!" Dijawab bari ngelapan piring ku kaen beureum nu tadi :"Teu aya nanaon, Pa, kantun bumbuna" ...Krrrkk kareta dilajukeun deui.
Rupa-rupa kembang api geus diseungeut, mapag taun anyar. Tarompét didurukan, diganti ku karinding. Réngsé niup karinding, térétét tarompét penca ditiup dina lagu Gedong Panjang tepak dua, diteruskeun kana lagu Imut Malati. Jleng Aki Jatma luncat minangka pakaulan. Ger nu lalajo surak, keprok, sarta pating saruit. Aki Jatma ngéngklak. Élmuna diketrukeun kabéh, utamana mah némbongkeun ka randa béngsrat anu dianjing caina, Nyi Tarsiah. Manéhna ngaluarkeun oéng-oéngan, nyacag beuteungna dina samangka, narok babatok, kabéh tutungkusan jaman keur ngora diébréhkeun. Nu sarurak beuki séah kataji ku kahébatan jago kolot. Puncakna ngumpulkeun pepetasan sagedé gulungan kasur. Ki Jatma ngagolér di luhur. Pepetasan disundut. Duaaarrrr! Sorana handaruan. Awak Ki Jatma paburisat, racleng ka jomantara. Nu sarurak ngadadak répéh, reuwas kareureuh nakeun. Si Aki palastra. Teu kungsi lila aya anu luncat kana panggung, si aki mangku Nyi Tarsiah anu imut. Pok Nyi Tarsiah nyarita.
“Ti mimiti ayeuna kuring daék dikawin ku aki Jatma,” gelenyu imut ngirut matak kapéngpéongan nu nénjo.
Nu lalajo gogodeg, “Aya kitu élmu si aki?”
Datang ti Bandung,pa Ojon langsung ka kamar ,tas anu dibabawa ti Bndung tuluy di bikeun ka pamajikannana,tidituna sangkan dibenahan .Pa Ojon leos ka Cai tuluy mandi,bangun nu nyalse.Sangges mandi tuluy nepungan pamajikannana bari sura seuri,tapi nu diajak seuri kalahka mabet make sarung awewe nu aya dina jeuro tas salakina,bari nginghak.Apana,kapan mamahma teu kagungan sarung nurupina kieu,dupi sarung apa kamanakeun?jeung ieu sarung awewe saha atuh?,mun kieu lalakonmah tos wae mamahmah rek uih ka bumi Umi.
"ambu,......kawidian moal, pami abdi mios ka garut ke wengi ?." ceuk si bungsu bari aluman alimen ogoan.
"naha aya naon, " api-api ngemu kaheran. padahal kuring ge ngarti meureun rek mapag malem taun baru tidituna mah.
"akh, atuh bade ngadamel kenangan indah we di akhir taun ieu, pan atuh batur ge kitu." cenah kawas nu heueuh
"ari kitu, wajib nya ria2 ari mapag taun baru teh?"
si bungsu ngabelengeh, "sakali ieu we ambu, da sareng mamah, papah gita," tembalna.
gita teh sobat medokna ti mangsa SMP keneh
kuring ceuleumeut, emh... si bungsu korban budaya nu salah kaprah. tapi kuring moal eleh atah-atah, sakali deui kuring nandeskeun ka si bungsu.
"mapag taun baru teh teu wajib, moal dosa mun teu dilaksanakeun, nu puguh mah matak doreksa, ambu jeung abah baris deudeupeun, da jalan sakitu macetna. mun hoyong2 teuing mah jalan-jalan, yu jeung ambu urang ka deptstore we," tembal teh nyombo.
tapi si bungsu kalah ngagaded, jamotrot...........
Fikmin # BEDO #
Paingan hese ngalengkah. Dina Galactic Maps kaunggel yen teu kurang ti 77.123 manusa keur ngarumpul jeroeun ieu wewengkon nu radiusna mung dua kilometer. Beu...aya naon ieu teh ? Kabeh jiga nu jaligrah jeung loba nu nyarekel gagaman deuih. Ayeuh-ayeuhan. Sora tingkoceak nu niron-niron sora Pterodactyl, nongtoreng ti ditu ti dieu. Matak bungeng kana ceuli.
Nu ngabekaskeun proyektil dilangit matak hariwang. Untung we teu rongkah teuing. Asa kasiksa kaya kieu mah, mending bedo we panalungtikan teh.
Ngalungsar di sisi jalan, beakeun tanaga. Ngantelkeun pigeulang leungeun kana biwir bari nyorowok.
"Ang Apud..., betot deui uing ah..".
Teu lila aya nu ngaburinyay jebul ti luhur, inget-inget geus aya dijero modul Domas V.
Profesor Apud nyampeurkeun bari ngajingjing Bigbook.
"Manusa di bumi keur mieling taun nu anyar, ayeuna..", cenah.
"Baruk ? ..asa ku leuir teuing...mun arek oge bulan kamari...satutas revolusi bumi".
"Geura cabut pakarang manéh, Rahwana!" Ceuk Arjuna.
"HAHAHAHAHA." Rahwana ukur imut.
Duana tarung di palagan Gasibu. Ragot.
Euweuh nu wani ngadeukeutan, sumawona misah.
Arjuna ngayunkeun pedangna ka beulah kénca. Ngeplos.
Tuluy nojoskeun pedang ka lebah jajantung Rahwana, Rahwana nangkis ku dampal leungeunna.
Nu tarung beuki ragot. Nu narempokeun beuki teu wanieun misah, bisi milu katempuhan buntut maungna.
"Geura balik satéh!"
Awéwé tengah tuwuh datang nyampeurkeun bari ngajiwir ceuli Arjuna jeung Rahwana.
"Abong dingaranan tokoh wayang. Adi-lanceuk hantem wé ulin kabeuki téh. Kadieukeun pepedanganana, cuang piceun geura. Cing sing akur satéh. Dasar kembar jadah."
Arjuna jeung Rahwana jebi bari nahan ceurik.
Hiji peuting kuring ngimpi. Kadatangan hiji sepuh. Salirana estu murub mubyar pinuh ku cahaya pating gurilap. Matak serab nu ningali. lajeng anjeunna nyarios kieu, "Tong kaget anjeun. Kula Sanghyang Manikmaya nu ngawasa Sawarga Maniloka. Kula kadieu rek ngabejaan jeung nyadarkeun anjeun, yen satemenna anjeun teh titisan Batara Whisnu. Baheula Whisnu kungsi nitis ka Arjuna Sasrabahu, terus Ka Kresna........ Tah, ayeuna nitis ka anjeun. Kukituna, tugas Whisnu ayeuna dicepeng ku anjeun. Amankeun dunya! Khususna nagri Enonesa jeung nagri Fikmin........... Yeuh, tarima Kembang Cangkok Vijayakusumah, Gambar Lopian, jeung Senjata Chakra......." Beres masrahkeun tilu jimat, lesss we anjeunna ngaleungit. Korejat kuring hudang. Kasampak dina leungeun aya tilu jimat......... Laptop, Pestol, jeung SIM (Surat Izin Membunuh)....... halah!!!
Kuring nangtung di teras imah, dina meja geus sadia sagal anu kabeuki anak kuring ti bubudak. Teu hese, Gepuk, Sayur Asem Jakarta jeing sambel Gandaria. Teu katinggaleun beuleum peuteuy jeung peda beureum. Kacipta meureun nikamteunana, Mana sakitu lilana di Samarinda tara ngarasakeun masakan favoritna.
Jam 2 siang Budak te kakarak datang. Katempo cape, Terus budak teh munjungan. Kuring ngahelas. Buak teh katempo kuru, rada caludih, padahal budak kasep pisan. Tos nyuruput sirop Campolay karesepna, manehna pamit rek mandi heula. Kuring nunggun dina meja makan. Teu sawatara lila anak kuring datang geus beresih, tapi tetep katempona manehna asa geus kolot. Gek hareupeun kuring, bari melong ka kuring; Mamah mah asa anom wae, teu robih-robih. Kuring imut bari pok ngomong kieu: "Tuh Mamah masak kaseneng Ujang, sok geura!" Kuring muka tudung saji. Tapi manehna kalah ka melong ka kuring: "Alhamdulilah Mam, tapi hampunten Abdi moal tiasa nuang masakan Mamah." Kuring olohok. Naha kunaon? Manehna ngan saukur melong ka kuring pek maneha ngasupkeun ramona kana bahamna. Aya nu dikaluarkeun ti jerona: "Ieu Mam, Ieu maksadna teu tiasa Abdi nuang pasakan Mamah teh." Kuring ngalenyap Brey cimata kuring teu karasa nyurulung: "Ujang... aduh, Mun Mamah terang Meureun Mamah ngadamel Bubur Hayam wae kaseneng Ujan!" Anak kuring jung nangtung, ngarangkul ka kuring bari nu dicekel dina leungeunna teh ku kuring dipelong. HUNTU PALSU !!!
Asa kamari mah budak teh ogo jeung ngarenghik hayang dipangmasakkeun ku Mamah, Ari pokna teh: Tong nangis Mam abdi teh tos 50 taun. Mamah we nu teu robih-robih anom wae. Subhanalaahh...
Catetan:
Kiriman Aceuk Lies Tjandra Kancana Sudarma. Asana kapungkur pangarang. Sok nyerat dina Majalah. Dumuk di Bogor. Ngan can biasa jigana hoghag di lapak Fikmin.
Sirahna kaluar haseup. Beungeutna beureum asak. Ambekan ngahegak jiga nu deuk panungtungan. Teu pira, teu bisa narima, nalika aya bebenyit umur 6 tau n ngomong, "ANTRI PAK..!!! di hareupeun kassa toko buku... *1.
Emut kapungkur waktos sakola keneh di Bandung, pami nonton dibioskop Cahaya Cicadas sok rajeun seja dilancingan model balon kantong pesak kiwa tosblong teu nganggo cangcut. Kitu calik pagegeye sareng nyi rangda bengsrat tatanggi kos, bari rajin ngagayem permen chicklet. Kitu neng Eni hoyongeun tangtos weh disina nyandak kuanjeun kana pesak kiwa. "Sok atuh kodok kana pesak aa." Kituh. Kitu ramona ngaragamang, korejat neng Eni kaget. "Ih a Eman gde anuna ..." Teuteupna bari mopoek kapan dilayar bodas nyengcelak, enon nuju segut direndos biwir sinyoh. Kantenan siaa mineng rahuh bari kukulupukan dugi ka rawuh tah. Hehe bari remen ngusapan tarang jaba kamer paroek deuih. Huh sigana mah pareum listrik deui euy.
panon poe ngeteyep hanjat ngaliwatan sirah, panasna beuki nyentet.
"mang, baso!". sora awewe ngageroan tkg baso, katembong ngelol ti imah gedong. nu digeroan ngarandeg, ngalieuk beurat semu kabeungbeuratan ku tanggungan.
" mangga bu!".cenah bari ngabangkieungkeun awakna." campur bu?" sambungna bari ngecagkeun tanggunganana." campur we!" ceuk eta si ibu, bari nelek-nelek beunget tk baso, nu karek katempo anyar dagang ka dinya.
"mang ai emang urg limbangan sanes?"
" naha terang?"
"ieu teh dedi tea nya?". si ibu nanya deui
"muhun, dupi ibu saha tea nya?".
"cing tebak saha?". ceuk si ibu br seuri
"saha nya...?". si emang ngahuleng
"abdi yani mang, yani maryani! rerencangan es em pe kapungkur?". ceuk si ibu ngajelaskeun.
leng pikiran eta si tukang baso ngabelsat mundur deui ka mangsa 20 th katukang, kagambar rohangan kelas dmn manehna diuk dibangku panghareupna, dkt guru. sedengkeun di jjaran bangku awewe pangtukangna, aya awewe rada kunyin bari tara elat make seragam belel. "emh.. si yani teu sangka?!". gerentesna
Den Aziz, Jang Rudi, Gan Uzy, Cep Ahmad, marawa tarompét. Aralus! Uing mah teu boga. Ukur bisa nenjo. Hayaaang…ih! Batur mah silih tembongkeun. Patarik-tarik. Paharus-harus. Pada muji. Toééét…Tétéééét..!!! Toééét…Tétééét!!!
Embé nu keur ngencar buru-buru dicangcang dina tangkal kérsen. “Mmbééé…bééé..” Ngabérélé. Didedengékeun. Sorana leuwih alus batan tarompét. Beuki pageuh nyangcangna beuki harus sorana. Mmmbééééé…Mmmmbééééé…Tali ngeurad beuheung, dipangkek sakaligus. Embé ngélél, babadug, terus ngulahék.
Aya nu ngusapan sirah. Nyusut cipanon uing ku tungtung sorban. Ceunah uing rék dipangnyieunkeun mpét-mpétan tina batang paré bari dikawihan “Jok-ojok, ungkang-ungkang. Nu dirojok nu ditukang!” Uing atoh.
Unggal peuting éta budak kaluar, ngahaja rék ningali cika-cika. Eta cika-cika anu hirupna ngan sapoé ku manéhna ditungguan nepi ka maotna, tuluy ku manéhna digundukeun, diasupkeun kana kéler nepi ka pinuh. Manéhna nyaaheun pisan kana cika-cika, sanajan geus maot éta cika-cika ku manéhna sok ditempoan wae, bari seuri jiga nu atoh. Hiji poé manéhna maot, éta cika-cika anu dina kéler ararasup kana kuburan manéhna. Nyaangan manéhna. Anu caangna ngaleuwihan panonpoé.
keumpeul ngariung mumpulung pa amprok jonghok bari jeung lelendehan jeung bebende hate dina mangsa mapag taun anyar tapi eta ngan saukur lamunan kusabab diri kuring pa anggang jeung batur sa kasur..
percobaan ngdamel status punten kasadayana nyungken dikoreksi tangtos aya kalepatan dina kata"na.
Mimitina boga kasieun basa rek shalat lohor ustadz Unus teh,di mushola nu teu jauh ti imahna,harita ngadadak nogencang hate,keueung jeung muringkak ,sabab ti mimiti muka sendal,.nyokot cai wudhu, salat jeung zikir.asa aya hiji mahluk jangkung gede nu terus ngawaskeun polahna.Ustadz Unus ngarasa aya napas ngahebos pundukna, jeung harewos nu teu puguh artina kana ceulina,ceuk pikirna lamun teu malaikat pasti jurig anu nyiliwuri,bari ngawani-wani karep gantawang Ustadz Unus ngomong: Yeuh maneh teh saha? Ngawaskeun paripolah aing titatadi, pok sia ngomong, rek naon sia teh…?? Diluar pamajikan Ustadz Unus ngagorowok :Bapa, saur pa Lurah artos masjid teh kedah disetorkeun ayeuna 40 jt,kumaha nya pan diangge ku urang .39 jt ngarehab imah.
Ceuk batur mah lalaki teu romantis mah tara boga salingkuhan. Emh mun enya teh kitu, meureun kuring teh kaasup jelema bagja. Bagja sabab salaki teh lain jelema romantis. Tapi da kali-kali mah kuring ge hayang diromantisan kawas batur. Kuring hayang nyaho kana eusi hate manehna. Naha manehna masih mitresna kuring atawa henteu. Teu rek cangcaya kumaha atuh, da salila ieu tara romantis malah kana muji ge pelit pisan! Mun di tanya "Pasakan teh raos?" ukur mesem. Ditanya "Abdi pantes nganggo acuk ieu?" jawabna pondok "Pantes". Tapi nalika kuring rek ngahadiran acara kumpul-kumpul jeung babaturan keur sakola mah, gening manehna teh meni ribut hayang ngilu. Da eta di tempat ngariung teh aya urut kabogoh!
Jadi panyatur poe rebo pabeubeurang. Nya perkara estetika sunda. Beh dieu nu kitu teh bisa jadi ciri, nu ngabedakeun, jeung nu mere rasa. Rengse ngawadul aya nu nanya.
"Misalkan imahna tos janten, hoyong karaos nyunda, kedah kumaha?"
"Oh carana seueur, gumantung karesep sareng kayakinan mazhab kasundaan nu diagem. Upama nganggap yen sunda teh cirina awi, mangga pelak awi di sabudeureun bumi. Parabot tina awi. Baju sapatu oge. Upami sunda teh sawah kebon balong, mangga damel balong sawah kebon di sabudeureun bumi. Balong wungkul kaci sareng laukna. Upami resep wayang golek, tiasa ngoleksi wayang. nu paporit cara cepot, arjuna atanapi sadayana kaci, malah bade kumplit sareng dalangna ge kaci."
Nu nanya katembong reugreug.
Nyanghareupan maleman ganti taun,kabingung meungkeut kuring.Tepung riung di Bandung,duit teu ngajurung.Cicing di imah teu tumaninah.
Teu panggih geus ampir kana satauna, harita diparengkeun panggih deui dina acara mapag taun anyar.
Barang paamprok jonghok langsung sili teuteup anteb pisan, gelenyu imut duanana, terus manehna ngaragap nu kuring, kuring nyakitu keneh ngaragap nu manehna, saterusna kuring ngarames nu manehna, manehna ngarames nu kuring, bakat ku sono make jeung di keukeuweuk pageuh tur di ayun-ayun sagala, pada bungah duanana, nalika sasalaman paadu leungeun harita teh.
Teu panggih geus ampir kana satauna, harita diparengkeun panggih deui dina acara mapag taun anyar.
Barang paamprok jonghok langsung sili teuteup anteb pisan, gelenyu imut duanana, terus manehna ngaragap nu kuring, kuring nyakitu keneh ngaragap nu manehna, saterusna kuring ngarames nu manehna, manehna ngarames nu kuring, bakat ku sono make jeung di keukeuweuk pageuh tur di ayun-ayun sagala, pada bungah duanana, nalika sasalaman paadu leungeun harita teh.
Kendaraan herang, calana jeung kameja nyeprit menang ngalicin. Sendal weuteuh ngahaja meuli heula ti pasar. Lengkep rarasaanmah. Di jalan inget can disemprot minyak seungit. Teu hese akal, pengharum mobil dibahekeun kana awak. Datang ka tempat reunian, babaturan hariweusweus, kabogoh keur SMP ngadagoan handapeun tangkal aceh tempat baheula pasini jangji. Rada ngeteyep nyampeurkeun teh. Barang gok, gustii ning kerewedan. Nya peot, nya begung jiga nu TBC. Sieun kanyahoan kuring nu baheula, geuwat miheulaan. "Punten pun adi teu tiasa sumping, aya tugas luar kota". Manehna ngan ukur unggut, kuring geuwat kabur nyeak balik ka imah.
Meuncit meri dina rakit bobo wadah bakatul
Lain nyeri ku kabogoh panyakit direbut batuuuuuuuuuuur
"ambu, ke wengi mid night ladies, ka ditu yu...." cenah ceuk si bungsu bari nyebut hiji ngaran hotel kawentar nu aya di kota kuring nganjrek.
"akh, mending ge di bumi we atuh cu, ngariung tasyakur sakulawarga, palay masak naon?? sok ke dipangmasakkeun." nembal teh bari ngusapan taktakna.
naaaa atuh si bungsu nembalan bari bangkenu: "huuuuu, ambu kunooooo!!!!"
Saprak Ema datang, mulang ti Arab!, kaceuceub uing ka Bapa, nu di ipuk salila-lila, jadi leuwih ngarandakah, ka cebor ku kanyaah Ema, nu taya watesna. Aya dosa nu nyuruwuk, nyasaak hate, mun panon uing pareng amprok jeung sorot soca anjeunna. Ema siga nu surti , tur apal kana kila-kila. Basa dina hiji peuting, hordeng kamar, disuaykeun deui ku Bapa, sorot panon na nu moncorong beureum, atra ka tingali, ngagedurkeun magma na jero dada Uing. Ranggoas leungeunna, nyolodor !, cupu-capa, kana sagala nu biasa di rarampa ku manehna, siga nu biasa dilakukeun baheula, waktu keur teu aya Ema. " Saurna, Bapa!, Tos Jangji, moal sakali-kali deui !?" Lumengis kuring, ngan di denge ku angin, nu ngulampreng, nyusup tina sela-sela jandela kamar. Peuting eta, mangrupa peuting panungtung uing, ngambeu renghap Bapa nu bau hangru. Seuri kapeurih, awor jeung inghak, basa uing ngelap getih nu masih ngaley ,na seuseukeut balati . Di kamar sabeulah, Ema, masih ngagebra, rarayna kaciri geulis kacida!.
"ema wayahna menang duit teh ngan salapan rebu poe ieu mah " ceuk mang Tanu ka bi Anah.
" ngan nepi kana beas sa leter nya kang , urang bubur we meh mahi sarerea "
" nya da kumaha atuh mulung kertas teh hese ari usum hujan mah,keur ayeuna mah komo parebut paisuk - isuk mulung teh, siga si Dudang rajin pisan, tengah peuting manehna mah mulung teh , cenah keur kukumpul meuli pepetasan jeung kembang api keur taun baruan "
" ih ari pangkat urang mah cing tuh ulah nurutan para pejabat jeung jelema beunghar , taun baru teh wajib miceunan duit, ngan ukur bisa nganyeunyeuri rahayat leutik, keur dahar oge urang mah manggih sore henteu isuk"
" emang gue pikirin ...... ???? Mang Tanu nyerengeh bari dina hatena mah ngageuri, "wilujeng taun baru 2012 indonesia , merdeka.......ah."
"Piraku akang tos lali ka abdi ?" pokna
Ngotéktak ngoréhan panineungan, nyingkaban manglembar gambar nu mapaés rohangan haté.
"Hampura..! Geus teu nyésa sakotrét bacaan, bacaeun kingkilaban...saprak anjeun maléngos tina udagan, ngépéskeun pasini asih munggaran..."
Teu kebat neruskeun pikiran, balas ku pakepuk nambalan haté nu raca tapak nurihan, laju ngangkleung malidkeun manéh dina gulidagna juuh cimata.
Jelema ngagimbung tisuklakna tisiklukna, kolot, budak, awewe, lalaki, kabeh sigrah suka bungah geusan mapag taun anyar. Taun nu di piharep ngawujud sagala harepan nu can karandapan.
3, 2, 1, .. Nu make pakean ginding ngomandoan.
Beledug, barasat, burinyay di awang-awang warna-warni sing arenyay di pirid ku seahna tarompet di sadakeun meh bareng.
Jep simpe, layon ngalayah pating solengkrah, ngababatang ngabageakeun taun anyar.
Nepi ka lawang perum, motor ngarandeg...sapanjang jalan macét. Biasana mah tara macét. Ieu mah ti Singaparna kénéh tos macét. Jadi horéam rék laju gé.
"Mmmm.....rék kamarana nya?" haté ngagerentes.
"Kapan rék taun baruan?"
"Naha taun baruan kudu ka luar ti imah kitu?
"Nya enya atuh, dina peuting nyanghareupan taun baru téh, kudu nyieun kenangan indah."
"Oh, kitu nya? Ka mana biasana ari taun baruan téh?"
"Nya kamana wé, ngan biasana nu ramé téh sok ka basisir. Ieu gé jigana rék ka Pangandaran."
"Resep nya batur, laloba duitna, ahir bulan, ahir taun téh bisa pariknik."
"Atuh da geus disiapkeun ti anggalna. Naha atuh teu hayang kawas batur taun baruan di Pantai?"
"Lain teu hayang, ngan ceuk kuring mah leuwih hadé cicing di imah, tapakur, introspeksi diri, geus naon nu pilampah ku urang dina taun kamari, geus nyieun kahadéan naon dina taun kamari, naha loba kahadéan atawa kagoréngan nu dipilampah ku diri téh, sabab datang taun anyar téh, hartina jatah umur urang bakal ngurangan.."
"Mmmm...teuing atuh!"
Haté norowéco, motor dibalikeun deui muru ka imah, teu tulus rék indit téh da macét di jalanna...
"Wilujeng 'Taun Baru 2012' mugia dina taun nu énggal ieu urang dipasihan kaséhatan sareng kasuksésan....amin".
Dumadakan alam oyag. Eundeur ku sora nu handaruan. Gur ger ti kidul ti kalér. Jalma-jalma ti suklakna ti siklukna pada muru Gasibu, Tegal Lega, Alun-alun, jeung Balai Kota. Kabéh marawa goong bari teu eureun ditabeuh. "Wilujeng taun anyar daak...yu urang gelegerkeun goong téh di astana. Tingalikeun ka uyut-uyut, urang masih mupusti warisan karuhun" kang Beni F. Syarifudin ngagorowok tengah podium.
“Muhun, Kang,,janten ti kawih ayeuna urang tos we ulah pendak deui,,urang tutup carita urang, margi abdi alim antawis urang janten jalmi anu dholim tos ngahianat pasangan urang nu ahirna bakal ngaruntagkeun rumah tangga urang ku anjeun.”
“Muhun, Neng..” ukur kecap eta nu bisa kaluar tina biwir kuring, hate meni ngarakacak, nyeri,,
“Entos nya, Kang,,abdi bade permios..punten abdi parantos nguciwakeun akang,”
Manehna nyolongkrongkeun leungeun ngajak sasalaman, rasa meni asa diwewejet,,,rajet,,,antara rasa jeung kanyataan anu teu bisa saluyu bakat ku teu kawawa ieu hate.. tuluy kuring nyolongkrongkeun leungeun kuring ka manehna. Barang antel,,,,leungeun manehna ku kuring dibetot,,tuluy digabrug,,ditangkeup pageuh pisan,,rasana asa beurat kuring rek ngaleupaskeun dirina.
“Kang, tong kieu..isin katingal kunu sanes,,!!!”
“Wios neng,,ulah ngahulag akang hoyong ngaleupaskeun rasa nu salami ieu ngagugudag teu kawawa,,,”
Kuring peureum,,nyeri hate teh,, teu karasa aya nu haneut ka luar tina mata kuring ngalembereh tandaning kudu ridlo ngaleupaskeun nu jadi panutan hate salila 18 taun dipidangdam. Celengok,,,kuring nyium tarang manehna.
“Nuhun, Neng,,! I Love You..” Kuring ngaharewos..
Manehna teu nyarita ukur neuteup kuring bari ngalembere cimatana, luk tungkul,,,
Kuring ukur bisa nebak-nebak hungkul,,kawasna sarua nu keur karasa ku kuring jeung manehna teh,,,,,,,
Can pati béntés sorana, kara tilu oét, ka opatna ngaguik. Tarompét dipasang dina saban pori-pori awak Opan. Jarum jam nawing, kalender lalocotan. Dina hirup Opan, aya taun-taun anu kungsi leungit. Maséhi nu pait peuheur. Botol ting corowok, mapakan sora knalpot nu carowong. Teu di laut teu di gunung-gunung nu lalindeuk.
Padahal mangsa samagaha teh geus kaliwat.Tapi kunaon alam jeung pangeusi ieu nagri loba nu aneh.Cai ibun geus leungit tiisna,Hujan jeung halodo lain geus teu ngawaktu,Panon poe tereh surup.Teu saeutik jelema ,nu teu bisa ngabedakan mana sora bueuk jeeng titiran.Kiblat oge geus teu jadi patokan.Kila-kila naon ieu teh ?
Dina beus jurusan Bandung-Jakarta kabeneran diuk teh jeung mojang geulis,ngan ti saprak beus miang, eta mojang teh terus maca buku teu luak-lieuk,panganguran tamba euweuh batur ngobrol ditanya weh :
+ Neng nuju ngadamel skripsi nya ti tadi maca wae?
- Oh muhun,ieu abdi teh nuju nalungtik rarangan pameget kanggo makalah.
+ Duh asa nembe nguping yeuh aya makalah rarangan mah,kumaha tah Neng.?
- Kieu dina buku disébatkeun,rarangan urang bali sae rupina da panginten résép kana
ukiran,rarangan urang sunda ageung saréng panjang da seueur nuang lalaban,rara
ngan urang batak,kiat lami upami sapatemon da seueur nuang lada
+ He he he hebat lah neng makalah na, punten Neng saha jénéngan teh.??
- Oh muhun hilap,abdi Tanti rohaeni,dupi akang.?
+ Nami akang Ketut Iwan Simorangkir…..
"Kang abdi masih lalagasan". pokna bari nyusuan anakna, tuluy ka tukang, nganteurkeun kopi ka salakina nu keur nyetrekan manuk.
Wanci subuh dina muruhpuyna girimis, usap rema nyieuhkeun katiris laju kedal ngaharewos... "Wilujeng mapag taun dua rebu dua belas...."
Endahna lambey salira aya imut masieup pameunteu salira, duh eta imut katingalna bet kareueut, imut nu mapaes salambar katiris nu tebih tina kamiris...
Naha kudu nguliatkeun kasono ngageterkeun jentreng kacapi deui?
Ulah ngarandeg di pasisian ,reuma buah harendong keur meujeuhna meuhpeuy
Geus wancina tuturubun muru lengkob pangiuhan ningtrimkeun katineung
Nu siga hujan maseuhan leuweung geledegan ngan fatamorgana kapeurih
Impian geus paheut napel ngukir ngaran manehna, jugjug ku harepan anu endah.
Naon atuh salah uing, pirage endog dicokot hoji tina sayang, nini kuat ambek. Tangka centong ngabelewer kana tarang, heg nenggel pisan. Sok padahal, aya welasna endog dina sayang teh. Ari sugan, moal kanyahoan? Jadol, teh! Uing kukulutus bari ngusap tarang nu buncunur...
Di konter si Boy. Néangan hapé jang si bungsu. “ Aya hapé gaul Boy". "Anu kieu kang" si Boy ngasongkeun hapé warna bungur. " Sabaraha Boy?". "Lima ratus kang." Tuluy adu rega. Jadina 450 réwu. Anjog ka imah. "Si Ucu kamana?.". "Di lebak pa" walon pamajikan. "Ieu hapé jang si Ucu." Hapé dibikeun. "Saé pak. Resepeun geura". Si bungsu norojol. Tuluy guntreng jeung indungna. "Alim hapé jiga mamahna Gina." Budak nyorowok. Ngagoak ceurik. Kuring reuwas. Geuwat nyampeurkeun. "Saha ari mamahna Gina téh bu" nanya ka pamajikan. "Indung babaturanana. Rangda." Kuring olohok. Giru ka konter deui. "Boy hilikeun. Teu resepeun budakna". "Eéh manawi kanggo akang. ". "Maksudna ?" panasaran. "Husus rangda Kang. Merekna oge Widowfone". "Naha atuh dijual ka uing. Pan lain rangda". Si boy némbal "Manawi bade dianggo ngusep rangda ku akang". Kuring nyengir bari mikir. " Teu jadi ditukeur. Meuli wé hiji deui." Si Boy olohok. Kuring mésem.
Asa aya honcewang lamun ngaliwatan tempat eta teh. Tempat nyungsi pikir pikeun jalma-jalma mun pareng keur nyalse. Nya tempat eta pisan munggaran tepang, basa manehna labuh tina motor. Di tempat eta keneh munggaran kedal rasa nyaah ka manehna. Sataun kaliwat asa aya harewos iber yen manehna keur ngadago di tempat eta. Rurusuhan bisi nu ngadago kaburu miang deui. Rada beda tempat teh ayeunamah loba rambu lalulintas tanda paringetan bahaya. Katingali nu ngajejngjen anteng bari pageuh nangkeup poto. Kadenge gerentesna dareuda " Engkang, sataun kalangkung ieu hate hamo bisa kagentosan, najan urang paanggang, asih salawasna kanggo salira". Suku teu bisa ngalengkah hate ngaleketey ningali foto nu keur di ceungceurikan teh bet mirip poto diri sorangan.
Rudi anak nu beunghar, banda kaya bapana libak-libuk di mamana. Imahna di komplek elit, sakolana ge di sd elit. Hiji poe meunang tugas sakola, ngarang ngeunaan jalma miskin. Sanggeus survey di sabudeureun komplek imahna, gutrut manehna nulis kieu. "Mang sabri jalma miskin. Anjeuna mung gaduh bumi hiji, mobil hiji sareng pembantu hiji. Bakat kumiskin, tiap ahir taun mang sabri mung ngajak kulawargana liburan ka bali."
Dina angkeubna langit harepan, aya cihujan maseuhan jandela, rumeuk neuteup sawangan, lus-les sagala harepan kapupus ku citra nu taya hartina
Nyeta keur di jalan bari hujan badag kamari mah. Mulang ti Bandung. Telepon hayong disada, meni jiga anu maksa hayang diangkat. Paingan we, jikan ningan. "Kang ieu imah banjir. Panyaweran tamplok", cek jikan. "Sami ieu oge banjir. Abong geus saminggu nya teu hujan. Keun we engke wengi urang bedahkeun", pok teh. Lain eta. "Nyaan ieu mah. Banjir nyaan", jawab jikan meni asa nongtoreng.
Bilik kamar geus diayuman,Ranjang geus dicempedan,Kasur meunang geus diseprean,Kulambu meunang nyeuseuh geus dipasang.Engke peuting bakal aya kajadian kacida rongkahna.
Kuring yakin kana ieu jempol......bakal manjangkeun duduluran alatan silatirahmi.
Fikmin # NU MULANG #
Nyangsaya di jok tukang mobil jemputan. Beungeut nu sepa. Sapeuting jeput ngulaskeun getihna nu teu ju'uh kana tungtung curuk Foreman nu teu lungguh.
Setoran motor, cicilan imah, es pe pe budak, jeung jatah mabok salakina, malih warni jadi burinyay koneng ririakan nu pasulabreng minuhan ringkel uteukna. Reup peureum deui.
PPH, setoran Jamsostek, ngarengkenek marengan kerek nu nyegrek . Basa mobil ngariyeg nyorang liang nu gudawang, manehna gundam bari nyusutan cipanon ku tilam.
"Barudak...pan isukan teh tanggal ngora...".
Angin sareupna nu teu weleh ngusap raga dina haneutna napas sadami, nyulusup ka lebah pori-pori laju ngamalir dina urat-urat getih, ngintel, namper na ingetan bari terus numuwuhkeun imajinasi marengan ilusi nu pinuh ku birahi.
Hiji waktu urang Papua asli pedalaman ulin ka tatar sunda.
Urg Sunda : " kang,punten didieu mah teu kenging ngangge acuk eta,!.(bari nunjuk kana koteka.)
Urg Papua angguk-anggukan seuri bungah marukana nu ditunjuk teh senjata panghadena.,......(pura-pura ngarti basa sunda)
Dedeg sampe rupa hade ngan hanjakal siga nu bonge. Budak ngora sakitu tegepna siga nu teu boga pangrungu diudag-udag ku aki-aki lumpatna rumanggieung, gorowokna henteu bentes. "wangsa...wangsa.."
"Wangsa, tuh dicalukan" kuring ngabejaan waktu manehna ngaliwat. "ah sawios ang, eta pun aki hoyong ngiring.." leumpangna ngagancangan semu lumpat. Aki-aki anjog hareupeun kuring, bari rada nyereng manehna ngomong "naha lain wantuan, nu tadi teh wangsat...maok duit pangsiun aki nu karek dicokot"
Waktu sim uing keur jadi budak sok aya rasa kapanasaran mun merhatikeun dalang keur manggung . Bayangkeun we sakitu diuk andekak sapeuting jeput teh bet kuat-kuat teuing nahan kahampangan . Da tara katingali bulak balik ka cai . Kadang-kadang sok jadi bahan diskusi jeung pada babaturan . Tapi hasil tina diskusi teh kalolobaannana bet teu arasup akal . Ceuk saurang cenah dalang mah pan boga kasakten hasil tatapa. Ceuk nu sejen cenah dalang mah baroga jangjawokan keur nahan kahampangan , jeung sajabana .Tapi aya oge nu rada asup akal , dalang mah mun keur manggung tara nginum-nginum acan .
Tah ku sabab kitu waktu aya batur salembur nanggap wayang teh asa mobok manggih gorowong . Da ceuk pamikir teh tangtu bae bakal bisa bebas ngayajeun panalungtikan ka subjekna langsung , ngeunaan naha enya dalang kuat nahan mun hayang kahampangan.
Peutingna memeh gamelan tatalu , lantaran beurangna geus sasapukan ngahaja milih tempat lalajo teh padeukeut-deukeut jeung dalang . Dua urang naek kana panggung diuk gigireun tukang saron ,nu dua urang deui diuk ucang angge gigireun tukang bonang . Sedengkeun sim uing jeung Si Ujang , batur pangdalitna ,ngajengjen hareupeun gugunungan bari mun kesel mah nyelang cingogo heula. Sanggeus nayagana rempeg der gamelan ditabeuh. Nu lalajo mimiti surak . Eureun tatalu cat juru kawih naek kana panggung . Teu lila deui disusul ku dalang , katingali tina papakeannana nu rada model , dibendo ,make kameja bodas dilapis ku jas hideung ,ngan kahandapna mah ukur disarung polekat . Sempet kapikir kunaon dalang teh bet make sarung da nayaga mah kabeh dicaralana panjang .
Ki Dalang ngaguluyur medar lalakon Baratayuda diselang-seling ku pidangan juru kawih jeung bobojegan punakawan . Sok sanajan dalangna lain dalang kahot tapi teu burung loba nu lalajo sabab harita mah can loba lalajoaneun kawas ayeuna .
Maju ka tengah peuting dalang eureun heula cacarita diseling heula ku juru kawih nu midangkeun lalaguan pamundut ti nu boga hajat . Sabot kitu ti handapeun tempat dalang ngigelkeun wayang (jagat ) atra pisan kadenge ku sim uing aya sora ngolohkor rada lila jiga sora cai tina teko nu dikocorkeun kana gelas . “Wah pasti dalangna keur nginum heula” ,ceuk pikir . Ngan barang pintonan rek maju deui kana hanca lalakon batur kuring nu diuk deukeut tukang saron turun terus ngaharewos rada tarik , pokna “ Tadi dalangna mikeun kendi eusi cai meunang ngajampean ka tukang saron keur nu boga hajat “. “ Paling oge cai keur ka kuburan !” ,ceuk uing nyanyahonan . Bubuhan malem libur sakola lalajo wayang teh parat nepika anggeusna . Tapi lantaran deukeut ka imah nya teu langsung balik kawas batur . Panon nu geus rada hese beunta manteng ka luhur panggung ningalikeun nayaga nu keur mereskeun parabot wayang . Nepika turunna dalang ti luhur panggung oge katingali ,Bari mawa kendi semu nu ati-ati , kawas sieun bahe . Uing jeung batur nu limaan rada curinghak ningali kitu teh .“ Mawa kendi deui euy , Naha loba –loba teuing ?” , Si Odih ngaharewos . Memeh asup ka imah nu boga hajat Ki Dalang ngabahekeun heula eusi kendi kana dapuran baluntas . Bakat ku hayang nyaho naon pangna eusi kendi teh bet dibahekeun nya tungtungna dapuran baluntas teh pada ngambeuan . Ahirna kapanasaran teh tinemu jawaban sabab geuning dapuran baluntas teh kaangseu hangseurna liwat saking .
Cunduk waktuna anjeun rek diturunkeun. Dipiceun, malah boa-boa di duruk da loba teuing catetan kulawu dina angka-angkana. Komo,eces pisan sapanjang tilu puluh hiji poe nu panungtung, ampir kabeh angka teh beureum. Kakeueum getih nu nyurulung tina napsu-napsu nu kapahung. Dina jajaran tanggal nu dicoretan kuring ninggali anjeun ceurik. Dipaksa jadi titimangsa sagala rupa talajak anu matak nurihan kana lelembutan.
Woyahna anjeun isukan di piceun, diduruk , dipateni mangsa tengah peuting bari di surakan, ditarompetan. Geus kitu anjeun dipaksa kudu hirup deui dina angka hiji.


c: text/html

text:
Basa Sunda • Pangajaran Basa Sunda • Kemis, 12 Juli 2012 06:17
Sekar Ageung
Sasarina patokan Sekar Ageung anu sok disebut Tembang Gedé, teu pati géséh patokanna téh jeung aturan atawa patokan Sekar Kawi atawa Kakawén.
Sekar Tengahan
Patokan Sekar Tengahan atawa Sekar Dagelan, pakaitna jeung jumlah baris unggal bait, guru wilangan, jeung guru lagu. Demi anu dimaksud jumlah baris unggal pada, nyatana unggal pada kacida nangtukeun pisan kana wanda pupuh. Contona dina pupuh:
Maskumambang, diwengku ku 4 padalisan dina unggal pada.
Magatru, diwengku ku 5 padalisan.
Contona bisa diilikan dina Pupuh Magatru ieu::
Baris ka-1 Itu naon dicangcang di alun-alun,
Baris ka-2 Siga-siga anak sapi,
Baris ka-3 Kagungan Dalem Tumenggung,
Baris ka-4 Bumina anu diloji,
Baris ka-5 Hateup kenténg bilik tembok.
Atawa conto anu ieu:
Baris Ka-1 Peuyeum sampeu dagangan ti Ranca Purut,
Baris ka-2 Dijual dua saduit,
Baris ka-3 Dibungkusan daun waru,
Baris ka-4 Dituruban daun jati,
Baris ka-5 Katuangan anu ompong.
Guru wilangan
Sanggeus jumlah baris dina unggal pada bisa kapanggih, satuluyna kudu ngimeutan guru wilangan dina unggal baris éta. Demi anu dimaksud istilah guru wilangan téh nyatana jumlah engang dina unggal bait. Contona, urang ilikan deui baé pupuh magatru nu dipaké conto dina saméméhna:
1) Itu naon dicangcang di alun-alun = 12 engang
2) Siga-siga anak sapi = 8 engang
3) Kagungan Dalem Tumenggung = 8 engang
4) Bumina anu di loji = 8 engang
5) Hateup kenténg bilik témbok = 8 engang
Conto séjén dina pupuh Maskumambang :
1) He ' barudak kudu mikir ti leuleutik, = 12 engang
2) Manéh kahutangan, = 6 engang
3) Ku kolot ti barang lahir, = 8 engang
4) Nepi ka ayeuna pisan = 8 engang
Kasimpulanana, sakur pupuh anu kaasup dina Sekar Tengahan, kasengker ku guru wilangan.
Guru lagu
Anu dimaksud guru lagu téh taya lian beurat atawa hampangna tekanan dina maca puisi. Pangpangna dina basa Sanskerta atawa basa Kawi. Ku ayana guru lagu dina cara maca basa Kawi atawa basa Sanskerta, satuluyna aya anu disebut istilah irama basa. Ari irama basa mibanda ukuran jeung ngaran séwang-séwangan. Tapi, harti guru lagu di dieu, kacida bédana jeung harti guru lagu anu sok dipaké dina tembang. Ari dina karawitan Sunda mah, anu dimaksud istilah guru lagu téh taya lian sora vokal ahir dina unggal baris atawa padalisan. Dina tembang Sunda, guru lagu disebut engang panungtung, nyatana vokal ahir dina unggal baris atawa padalisan. Contona mah mending ilikan Pupuh Maskumambang karya Niart Kancana Dewi (dimuat dina Mangle) di handap ieu:
MASKUMAMBANG TOBAT DIRI
Enung apal kai teu kalis ku angin ( i )
Sami pada nyorang ( a )
Éta mah papastén Gusti ( i )
Anu ngatur kahirupan ( a )
Siga hirup Enung anu keur disungsi
Aralna mah aral
Namung alim leumpeuh yuni
Da émut ka Nu Kawasa
Tuda ti jaman cacing dua saduit
Sanés darawuan
Tos jadi sabiwir hiji
Lieuk euweuh, ragap taya
Sakapeung kahayang kawas supa jadi
Luhur kuta dunya
Siga hirupna kang haji
Ngan jauh taneuh ka langit
Kang haji mah deukeut ka Nu Maha Suci
Teu leupas ngadunga
Ka Alloh gé tara lali
Ati putih badan bodas
Teu cara kahirupan Enung kiwari
Nu can ngubur tapak
Nu tacan babalik pikir
Asa tungkeb bumi alam
Alloh anu maha welas sareng asih
Enung badé tobat
Ayeuna mah moal mungkir
Rumaos reuntas ku tingkah
Ti danget ieu ka Alloh moal tebih
Dina unggal léngkah
Nitip diri sangsang badan
Ngajalankeun paréntah-Na
Citraloka, 1998
Jumaah, 05 Désémber 2014 02:44
Kemis, 04 Séptémber 2014 09:19
Jumaah, 18 Juli 2014 02:37
Rebo, 28 Méi 2014 01:32
Rebo, 28 Méi 2014 01:09

robotstxt: allowed

filter: keep


text:
Hasil Pencarian
Hasil pencarian untuk kata kunci burit (6)
- Kampung Kuta Pantrang Nanggap Wayang
9 Jan 2003 - 10:19 pm
Dina raraga nyoreang alam katukang, mulangkeun panineungan kaayaan dayeuh Bandung antawis taun 1950-an dugi ka taun '60-an nu tangtos kaayaan harita kalintang tebih pisan bentenna sareng Bandung ayeuna. Dina seratan ieu dicobi dipedar seratan saderek Us Tiarsa R nu sadidintenna mancen tugas salaku redaksi "Pikiran Rakyat Grup" hususna di mingguan "Galura" Bandung nu urang moal bireuk deui, dicutat tina buku "Basa Bandung Halimunan" nu diterbitkeun ku Penerbit Yayasan Galura.
- NGAGUAR MANGSA NGADEGNA UNPADKu: H. Apep Syafei
1 May 2002 - 5:54 am
Sok sanajan geus rawun da bongan sok masih keneh hayang bucu-baca komo mun seug nu dibaca teh aya patula patalina jeung pangalaman nu kungsi karandapan ku sorangan, dina palebah nu nulis macaan sajarah-sajarah Unpad boh Paguyuban Pasundan ngan ukur bisa seuri koneng ari margina ceuk raraosan upami di ibaratkeun mah teu benten sareng nongton Asep Sunarya barang bray teh ujug-ujug ger teh Gatotgaca keur perang jadi teu terang naon sababna.
Tah kukituna barang pun incu nerangkeun yen internet tiasa jadi alat informasi sareng komunikasi jorojoy hoyong kutrat- kotret saperti jaman keur ngora susuganan bae aya paedahna keur sarerea. Jaman keur jadi tukang nyadapan warta di koran "Sipatahoenan" (1950/1960).
- Dongeng Sasakala: KUDA
1 Mar 2002 - 2:34 am
Jaman baheula beh ditueun baheula waktu sasatoan barisa keneh ngomong cara jelema, di hiji leuweung aya hiji sato gede. Eta sato ngadenge beja, yen di dunya aya manusa sarta pinter pisan akalna. Eta sato hayangeun nyaho, kumaha rupana manusa teh, jeung haying nyaho kapinteranana.
- MAIN PS ATAU NAIK KOMIDI PUTARKegiatan Ngabuburit Jaman Sekarang
31 Aug 2001 - 12:00 am
Ditengah masyarakat Jawa Barat, kegiatan menunggu saat berbuka puasa dikenal dengan istilah ngabuburit.
Istilah khas tersebut, agaknya hanya ada di Tatar Sunda saja, dan tidak ditemukan di daerah-daerah lain.
- NGABUBURIT GAYA TEMPO DOELOESebuah Tradisi Masyarakat Sunda yang Nyaris Punah
30 Aug 2001 - 12:00 am
Ngabuburit dalam bahasa Sunda artinya melena-lena, melewatkan waktu di bulan puasa, sambil menunggu adzan maghrib, saatnya orang berbuka puasa. Caranya bagaimana mengisi waktu ngabuburit, dengan melena-lena sambil mengendalikan perilaku yang baik dan utama, agar puasa tetap terjaga, dan tidak batal.


text:
17
Dutni yakat buknin yamadangni kidika
(Mt 18:6-7,21-22; Mk 9:42)
1Jisas yaklau disainipil balna yakat diyulna: “Di dutni kidika laih ban kaput kaiwarang; kaunah ¡alakaih angdika muihni yaklau muih ūk balna yakat diyamwakat dutni yayamwarang kidika laih! 2Baisa yamni karangki dinimak yakat kipala kau sitwi kuma yakat ruhm'ahawarang kat, adika dibinina yakat diyamwakat dutni yayamwarang kidika karak dawakat. 3¡Manna amung talnauh!
“Man wirahma kidika dutni yamwa kat, biltah; kaunah di yamwa balna kidika wirlawarang kat, dutni datang diswang.#Mt 18:15. 4Ma as pasyakat wat tiaskaubu man namangkauh dutni yamwi dawi kaiwi wat tiaskaubu aput mayulwarang kat: ‘Wattik kaput yamtas awaki’, man lawa dutni datang disnin karangki.”
Rahm kulnin lani parasni kidika
5Apostel balna yaklau Dawan yakat kalyuyulna:
—Rahm kulnin lani kidika baisa mayatah.
6Dawan yaklau nangnitnalana:
—Manna rahm kulnin lani kidika dutamana kat laih, mustat minik kaput dai karang bik, adika panan yakat kalyulnamna sipdai: ‘Akaupak dutta alahwa kuma yakat yawa kaldahtah’, dawak yulmana dakawarang ki.
Muih di yamyang witing di yamnin dini kidika
7“Manna kaupak as di yamyang muihni as dutamana kat di dahnin pāni kaupak sau tukwi kidik awaskat tinglau balna maintalwa sakkauna nawatwi kaiwakat, ¿ais aput kalyultamahn: ‘Ū pasyakat āwa di kastah’? 8Dikah, kaunah aput kalyultaman: ‘Masan kasnin dini kidika ridi yamta yatah, dawak diki balna kidika yamta awah yang laih di kastik dawak ditayang kat. Usnit kat man di kasma dawak bik dima.’ 9Dawak dima yamyang yakat kalyultang kat dima yamwi mana kidika yulni bik tingkih kalyultasman. 10Kaput bik manna, Papang yaklau yamnin manayulna kidika bitik yamta datanama usnit kat, aput yultanama: ‘Yangna laih di yamyang dudutni yangna, kat yangna yamnikna dini dai kidika laih bitik yamnayangna bahang.’
Jisas yaklau pilau muihni balnasalap yakat yamni diyamna kidika
11Jisas laih Jerusalén yakat kiwi Samaria dawak Galilea sauni munah bayakna dai. 12Dawak tawan bin as yakat kiwi kawakat, pilau duyang ahalni balna salap witing niningkauh aiwi naikau wawatna dai 13aput sarahwinah:
—¡Jisas, Maestro, yangna yakat miknakun yanatalah!
14Jisas yaklau ditalwi aput diyulna:
—Sumalyang balna muhnina yakat yawanauh.#Lv 14:1-32.
Dawak uiwabang kat sikninanis kidika kaupak yamni diyamna dai. 15Witingna kaupak as kaltalwakat sikninis kaupak yamni kalyamna kat, sarahwi Papang yakat ayangni nuhni yamwīnah nawatwi kaina dai, 16dawak Jisas muhnit yakat limbabahwi sau kat abukwi tingkih kalana dai. Adika alni laih Samaria kaupakdai. 17Jisas laih aput yulna:
—¿Ais witingna muih salap awasdaih sikninanis kaupak yamni diyamna kidika? ¿Ūk balna tiaskau arungka kidika laih angkat bangyah? 18¿Adika pa ūk muihni adika manah kulnin wirlanayah Papang yakat ayangni nuhni yamna atnin?
19Dawak muih al yakat aput kalyulna:
—Lawah dawak yawah; rahm kulnin lani dutaman kidika yulni yamni mayamna.
Papang king kāwa sauniamput kaiwarang kidika
(Mt 24:23-28,36-41)
20Fariseo muihni balna yaklau Jisas yakat kalyulwi dakakana dai mampat Papang king kāwa sauni kaiwarang kidika, dawak witing yaklau nangnitnalana:
—Papang king kāwa sauni kaiwarang kidika laih muih balna bitik talninna dini awaski. 21Sip aput yulwas karangki: ‘Akat sakki’, kidik awaskat ‘Yakat sakki’; kat Papang king kāwa sauni kidika laih manna pasmangna yakat#17.21 Manna pasmangna yakat: wirlana ūk yakat laih aput yulwi: manna pasyakat. uman sakki.
22Dawak disainipil balna yakat diyulna:
—Muih Walanibis al mani kidika talkih mananin mani kiwi kawarangki, kaunah talas awanama ki. 23Muih buas kidika balna laih aput yuyulwarang: ‘Akat sakki’, kidik awaskat ‘Yakat sakki’; kaunah manna uiwinih dawak bik usnitna uhuiwinih. 24Kat alwana lapwakat kisang sutni kaupak sutni nakas kat yaringni kidika, muih Walanibis al kidika laih kapat karangki nawatwi kainin mani yakat. 25Kaunah tatuna laih wauhnin mahni palni wauhnin karangki dawak adika mani muihni balna yaklau dutni bik kaltalninna karangki. 26Noa#Gn 6:5-8. mani balna yakat bayakna kapat, sihm kapat bayakwarangki muih Walanibis al kaiwarang mani balna kidika. 27Muih balna kidika laih di kakaswadai, didiwadai dawak bik marid kalalahwadai, Noa kuring yakat kana mani kat kidika, dawak was nuhni āwakat bitik dadauna dai.#Gn 7:6-24. 28Lot#Gn 18:20—19:25. mani balna yakat bik kapat kalahna dai: muih balna kidika laih di kakaswadai, didiwadai, di bakakanwadai, wauhwi bakakanwadai, di dadahwadai dawak bik ū papakwadai; 29kaunah Sodoma tawanni nuhni kaupak Lot kalahwi kiuna mani kat, kisang kaupak kuhpau dawak sulhpa karak uhwakat muih balna bitik dadauna dai. 30Kapat karangki muih Walanibis al kidika kalahwarang mani kat.
31“Kidika mani, angdika muihni ū tuna yakat sakkarang kidika, dawak ū pasyakat dini balna bangkarang kat, yaklakwi yaknin awaski; dawak angdika muihni di dahnin pāni yakat sakkarang kidika laih, ūni yakat nawatwi kiunin awaski.#Mt 24:17-18; Mk 13:15-16. 32Lot yalni dai kidika yakat ismangnakattanauh.#Gn 19:26. 33Angdika muihni sangnika laihtik yakkuh tarang kidika laih diswarang ki; kaunah angdika muihni diswarang kidika laih, laihwi yakwarangki.#Mt 10:39; 16:25; Mk 8:35; Lc 9:24; Jn 12:25.
34“Manayultayang kidika puknita payahnin pāni yakat muih bu bangkat as kidika laih duwi kiuna karangki dawak ūk kidika laih dana karangki. 35Muih yayal bu libitni kiwatak tikwarau kat, as kidika laih duwi kiuna karangki dawak ūk kidika laih dana karang ki.#17.35 Ting ulna balna as as yakat laih aput minitlalakwi S.d. 36: Di dahnin pani yakat muih ahal bu raukarang: as kidika laih duwi kiuna karang dawak ūk kidika laih dana karang.
37Bahang kalyulwi dakakana:
—¿Dawan kidika dini angkat kalahwarangyah?
Dawak witing yaklau nangnitnalana:
—Muih dauna muihninuh angkat tuskarang kidika, kidika yakat upam balna kidika kalududuhwarang ki.


text:
Ku Ki Umbara
Ari batur mah cenah asa boga hutang tèh mun kaliwat solat, kuring mah lain, nyaèta… mun aya lalajoaneun teu lalajo. Teuing atuh, da mun ngadèngè sora goong tèh ceuli ngadak-ngadak rancung, suku ngadak-ngadak garètèk. Keur digawè ogè teu welèh èlèkèsèkèng. Lain ka nu deukeut-deukeut baè, malah ka nu jauh ogè ari ngadèngè bèja mah tara teu mangkat. Mun teu mangkat tèh nyaèta asa boga hutang. Lain babasan. Poèk dibèlaan ooboran, hujan dibèlaan papayungan tèh, jeung tara gumantung ka batur deuih, batur mah rèk indit rèk henteu tara jadi sual, asal awak waras duit boga … Ah, indit baè sorangan ogè!
Lain sakali dua kali, tampolana keur gering ogè kuring mah ari ngadèngè sora goong tèh sok ngadak-ngadak cageur.
Teu anèh mun kuring disarebut lulutu. Tapi kuring ogè tara ambek da enya.
Kawasna kuring resep lalajo tèh, lalajo wayang atawa pèsta, turunan ti Aki, aki ti Bapa. Da èta baè kuring kungsi ngadèngè bapa nyarita ka Ema,”Enya, aya budak resep-resep teuing lalajo. Turun ka manèhna meureun karesep akina tèh!” Bèjana Aki mah jenatna komo, lian ti resep lalajo tèh, resep ngibing, resep … mabok!”
Simana deuih cenah Aki mah anu punjul tèh. Ceuk Bapa, “Sakumaha jagoan jeung bulubudna jelema, tara teu kokoplokan dipuncerengan ku aki manèh mah. Teuing ngaji naon!”
Kaharti mun Bapa teu terangeun “cecepengan” Aki tèh, da Bapa mah ku Aki dipasantrènkeun ti bubudak.
“Keur mah Bapa ngabulubud, leuleugeur atuh manèh mah teu jadi kiai ogè, ngarti-ngarti kana agama!” ceuk Aki ka Bapa basa miwarang masantrèn.
Aki tèh teu damangna lila pisan, nepi ka pupus aya tilu taunna. Dina sakitu lilana, ngan kuring anu langka absèn ngemitan ari peuting tèh. Anak jeung incu-incu nu sèjènna mah teu cara kuring, ngaremitanana tèh ngan ari katingal rèpot baè.
Mun panyawatna keur aso, Aki sok ngagelendut ngadongèngkeun pangalamanana. Resep ngadèngè dongèng Aki mah, pitunduheun ogè sok ngadak-ngadak leungit. Teu cara ngadèngèkeun dongèng Nini, ngan raja-jeung raja, ngan putri jeung putri baè, jeung sok tuluy ditungtungan ku papatah deuih, matak bosen jeung matak ngajak heuay. Nu didongèngkeun ku Aki mah kabèh ogè pangalamanana. Kayaning basa gelut jeung bagong, gelut jeung bègal, dikoroyok ku limaan alatan parebut … ronggèng. Nyaritakeun resep ngibing, pokna, “Mun Aki keur ngèjèr ngigel, kabèh nu gareulis nareuteup ka Aki, marèntah diajak … imut!”
Geus lima taun Aki tèh pupusna.
Bada isa bulan kolot. Di langit teu aya bulan. Pihujaneun ngagarayot. Gang-ging-gungna sora goong, di Dèsa Sèdaraja, geus kadèngè hawar-hawar kabawa angin ririh. Suku geus kekejetan, hayang jung hayang jung geura indit. Tapi Bapa can sumping kènèh baè ti masigit, teuing tuluy ka mana. Ari rèk indit baè, karunya Ema sorangan keueungeun. Babaturan tangtuna ogè geus birat marangkat. Kacipta nu baroga kabogoh, ngariringkeun kabogohna. Kuring geus teu ngeunah cicing …
Kurutak Bapa sumping. Lakadalah, ceuk hatè.
“Tuluy ka mana Bapa tèh?” ceuk Ema bari mangnyampaykeun sajadah dina parantina.
“Nyèta tuluy ngalongok Ki Arma ngadadak gering payah.”
Ki Arma tèh incu Aki kènèh,anak Bibi. Saenyana dulur kuring tèh ngan kari èta-ètana, da lanceuk jeung adi-adina mah geus maraot, malah bibi jeung paman ogè geus teu araya di kieuna. Ari kuring puguh budak nunggal, teu lanceuk teu adi.
“Kumaha ayeuna?” Ema nanya deui.
“Rada aso basa ditinggalkeun mah …Pèsta di mana tatèh, bangun ramè-ramè teuing?” Bapa nanya ka kuring.
“Wartosna mah pèsta bujang di Sèdaraja.”
“Geuning teu lalajo?”
“Ngantosan Bapa.”
“Da Bapa mah moal lalajo.”
“Ema keueungeun nyalira.”
“Euh, sugan tèh …” pokna deui bari brek calik dina korsi. “Diuk heula di dinya, Bapa boga picaritaeun!”
Beu, peuting teuing atuh, ceuk hatè. Brek kuring diuk dina panuduhanana.
“Barèto kira-kira genep bulan sadugna aki manèh pupus, Bapa keur nagog di sisi balong. Teu kanyahoan ti mana jolna , gigireun geus aya lalaki kereng pikasieuneun. Manèhna nyarita kieu, “Kaula tèh jauh ti Karawang.”
“Di mana Karawangna?” ceuk Bapa.
“Moal disebutkeun,” tèmbalna, “Da teu kabèh jelema terang lebah-lebahna, ari teu kawènèhan-kawènèhan teuing mah. Ngan bapa andika di antarana nu geus terangeun tèh.”
“Jenatna Aki barudak?” ceuk Bapa.
“Enya. Malah pangna ayeuna kaula ka dieu ogè rèk ngala barang nu baheula diinjeum ku inyana.”
“Barang naon?” Da kula mah teu kapasrahan.”
“Bener teu kapasrahan?” omongna bari merong.
Sanggeus Bapa sumsumpahan, èta jelema ngati-ngati, pokna, “Mun andika bohong, rasakeun ulah sambat kaniaya!” Les manèhna ngiles, teu puguh ka mana ngalèosna.
Bapa lila ngaheneng.
“Ari tadi sareupna waktu Ki Angga balik ti sawah, cenah manèhna papanggih jeung jelema makè pakèan sarwa hideung, nananyakeun incu Aki Jaya, basana rèk diala. Ari Aki Jaya tèh kapan aki manèh. Matak ulah lalajo peuting ieu mah, sieun, bisi enya.”
Meg asa ditonjok angen. Kuring mah kajeun dicarèk dahar saminggu batan dicarèk lalajo mah. Da kaharti Bapa tèh nyingsieunan. Tapi lain gè incu Aki, ari mundur ku disingsieunan mah.
Waktu Bapa asup ka pangkèng kuring ngojèngkang kaluar bari ngarawèl batrè anu digantungkeun dina bilik. Mangkat lalajo.
Babaturan geus teu aya sapotong-sapotong acan, kabèh geus naringgalkeun.
Poèk, poèk lètèk. Jeung pras-pris deuih.
Samping dibebentingkeun, baju diparèt dikancingkeun, totopong diteregoskeun. Gidig leumpang ngagidig. Geus jauh ti lembur mah teu poèk teuing, rada ogè remeng-remeng. Goak…. Beluk sataker kebek.
Pohara atohna, katingal remeng-remeng di hareup aya nu ngarungkug ka ditukeun. Nyay disorot ku batrè. Jauh kènèh. Kuring gogorowokan mènta didagoan, tapi teu aya nu nèmbalan jeung terus baè laleumpang. Bari ceuceuleuweungan beluk leumpang beuki digancangan, hayang geura-geura nyusul. Beuki deukeut beuki deukeut. Jep kuring eureun tetembangan, lantaran kadèngè hawar-hawar sora nu jejeritan mènta tulung. Bari nyorotkeun batrè terus, derengdeng kuring lumpat. Geus deukeut pisan katingal dina caangna cahaya batrè, jelema duaan marakè pakèan hideung ngabèbètèng nu teterejelan jeung jejeritan tulung-tulungan. Teu sak deui nu keur di bèbètèng tèh … Ki Arma dulur misan kuring. Pudigdig kuring ambek. Nyay-nyay batrè ngacongan bengeut-beungeut nu ngabèbètèngna. Masya Alloh …. Barosongot, halisna karandel, panonna balèèr beureum. Pada-pada nyarekel pepentung. Katingal Ki Arma dibakutet ku rantè anu tingbaranyay hèrang, Bareng jeung bregna hujan, kuring narajang … Habek pepentung kana sirah …leng kapoèkan. Teuing sabaraha lilana teu inget tèh. Inget-inget awak ngahodhod, pakèan rancucut. Hujan geus raat, di langit bèntang ancal-ancalan, malah bulan ogè geus tèmbong ngelemeng sagedè sisir. Sirah karasa lieur, tapi kuring maksakeun balik sasat ngorondang ….
Nepi ka imah kuring ema-emaan, mènta dilaan tulak. Kulutrak tulak dibuka, bray panto muka. Lain Ema nu muka tèh, tapi anak tatangga—Nyi Enèh.
“Geuning Nyai, ari Ema ka mana?” ceuk kuring ka Nyi Enèh. Geus biasa pisan mun Ema jeung Bapa angkat wengi sarta kuring teu aya di imah, Nyi Enèh tèh sok kapeto nungguan.
“Tadi aya nu nyusulan cenah, … Ki Arma maot!”
Leng…leng… golèdag kuring meubeutkeun manèh kana tempat sarè. Sirah lenglengan, titinggalan kararonèng.
Ti harita kuring teu hudang deui, terus gering. Beurang peuting ditarungguan. Ema teu eureun-eureun nangis. Bapa katingalna nguyung pisan. Mun peuting taya kendatna ku nu ngaraos. Nu ngalandongan mah ngalandongan, ngesèh unggal Jumaah, tapi…
Inget kènèh harita tèh bada isa, nu ngaraos rèang kènèh. Torojol-torojol … gulang-gulang duaan marakè sing sarwa hideung. Nu saurang ngajingjing rantè munggah babaranyayan bodas, nu saurang deui nyekel pepentung. Ningal beungeut-beungeutna, ras kuring inget ka nu ngabarèbètèng Ki Arma barèto. Bari teu ngomong sakemèk, reketek leungeun kuring dibakèkèng. Kuring adug-adugan jeung jejeritan ogè teu dipalirè. Geredeg digusur ka luar. Kadèngè Ema aluk-alukan, nu sèjèn rèang maridangdam.
Di buruan nyampak kuda belang sadua-dua. Kuring ditaèkkeun ka nu hiji. Sala saurang gulang-gulang tèa mancal kana kuda nu ditumpakan ku kuring, diuk tukangeun,. Nu saurang deui nyorangan. Kuda digaredig … ditegarkeun. Cijoho, Cilimus, mèngkol ka Sumber, Paselaran, Palimanan …. Bray beurang tèh geus nepi ka Kadipatèn. Anèhna najan kuring tulung-tulungan sapanjang jalan, kabèh jelema anu kaliwatan saurang ogè teu aya nu mirosèa, arongkoh-ongkoh baè. Ti Kadipatèn terus ka Nyalindung. Liwat kota Sumedang. Mèngkol ka katuhu mapay jalan dèsa, bras ka Subang. Ti Subang ka Kalijati, Cikampèk, Dawuan, Karawang … gampleng kuring diteunggeul sirah satakerna. Lengngng…teu inget di bumi alam.
Inget-inget geus dirariung ku jelema-jelema anu teu warawuh. Ningal beungeut-beungeutna, bangun anu careuceubeun ka kuring tèh. Di antarana aya anu geus kolot pisan. Awakna kuru kawas rorongkong jeung tina palebah cungcurunganana terus-terusan merebey getih.
Ana gerem tèh nu gigireunana ngagerem, peresis sora maung, “Silaing tèh bener incu Aki Jaya?”
“Bener!” tèmbal kuring, males teugeug.
“Nyaho ka Nyi Sarni?”
“Nyaho, bibi kami, tapi geus maot!”
“Nyaho ka Ki Nata?”
“Nyaho, salaki Bibi Sarni, ogè geus maot!”
“Nyaho ka Sarmun, ka Si Asman, ka Si Marni, ka Si Arma?”
“Nyaho, kabèh anak Bibi Sarni jeung Mang Nata. Kabèh geus maraot.”
“Kabèh digusuran ka dieu!”
“Hah?”
“Bongan Aki manèh, Aki Jaya teu nohonan jangjina.”
Na jangji naon aki kami tèh?”
“Ayeuna ogè manèh digusur ka dieu,” manèhna teu mirosè pertanyaan kuring. “Moal dipulangkeun deui, mun manèh cara dulur-dulur, bibi jeung paman manèh teu bisa nuduhkeun di mana disumputkeunana barang nu dijangjikeun ku Aki manèh rèk dipulangkeun ka bapa kami.”
“Naon barangna tèh?”
Sakali deui manèhna teu mirosèa pertanyaan kuring, kalah ka pokna, “ Baheula, aki manèh meredih ka kokolot kami di dieu, sangkan dibèrè jimat anu maunatna matak dipikagigis ku sasama. Nya dibèrè kalawan perjangjian. Kahiji, anak incuna teu beunang dipasantrènkeun. Kadua, Sanggeus aki manèh maot, èta barang kudu dipulangkeun.”
“Naon sababna anak incuna teu beunang dipasantrènkeun?”
“Lantaran nu ngigama mah moal bisa digusur ka dieu, saperti Bapa jeung indung manèh. Untung nu sèjèn-sèjèn mah teu ngarigama, manèh ogè henteu.”
Mèmang Bibi Sarni, Mang nata jeung anak-anakna tèh henteu ngarigama pisan. Nya kitu deui kuring. Kakara kuring ngarasa hanjakal. Meureun mun kuring barèto daèk mah dipasantrènkeun ku Bapa, ayeuna tèh moal kasarad kieu.
“Ayeuna aki manèh geus maot, geus aya lima taunna. Tapi èta barang tèh lain dipulangkeun, malah disumputkeun. Ayeuna kami rèk nanya, di mana èta barang disumputkeunana? Mun manèh teu bisa nuduhkeun, sirah manèh baris dipakè tatapakan di dieu, cara bibi, paman, jeung dulur-dulur manèh.”
“Enya, naon atuh barangna tèh?”
“Tuh tènjo!” bari nunjuk ka aki-aki nu kawas rorongkong tèa. “Geus mangtaun-taun bapa kami disiksa, diteukteuk tungtung cungcurunganana ku kokolot. Paneukteukanana dibikeun ka aki manèh dijadikeun jimat tèa. Ayeuna èta kokolot nu telenges tèh geus diganyang ku kami sarèrèa, ku rahayatna. Pok sebutkeun, di mana disumputkeunana èta barang ku Aki manèh?!
Leng kuring nginget-nginget …. Tapi asa taca kungsi nènjo Aki kagungan jimat nu kitu. Cenah tungtung cungcurungan, boa-boa … tungtung cungcurungan-cungcurungan kitu mah … buntu. Ras kuring inget, mèmèh pupus tèh Aki maparin iteuk ka kuring. Saurna, “Sumputkeun sing buni!”
“Teu nyaho ari nu kitu mah,” tèmbal kuring, “Aya sotèh nu dipiwarang disumputkeun tèh … iteuk.”
“Iteuk naon?”
“Waregu.”
”Kumaha rupana?”
“Lorèng-lorèng kawas buntut maung.”
”Enya, èta!” omongna giak pisan. Nu sèjèn caruringhak. Komo si aki mah. “Di mana ayeuna?”
“Di imah, diselapkeun di jero bilik.”
Gancangna èta jelema nyalukan gulang-gulang nu nyarulik kuring. Maranèhna dititah mulangkeun kuring bari nyokot iteuk tèa.
Kuring ditaèkkeun deui kana kuda cara tadi basa dibawa ti imah. Berengbeng-berengbeng kuda dilumpatkeun …
Nepi ka imah kasampak waruga kuring geus digojodkeun nyanghulu ngalèr, bari pada nyaleungceurikan.
“Itu iteuk waregu jeroeun bilik pangnyandakkeun, alungkeun kaluar ka nu poèk!” ceuk uring bari nunjuk. Puguh baè rèa nu tibuburanjat, malah teu saeutik anu alumpatan sarieuneun.
“Hirup deui! Hirup deui! Allohu Akbar!” Kolot-kolot mani rècok.
Uwa marebot ngojèngkang, ngadudut iteuk tina jero bilik, sakumaha panuduhan kuring. Tuluy dibawa kaluar, dialungkeun.
“Aya nu nyanggap ti nu poèk!” omongna ka nu araya.
Ayeuna kuring jadi wekel solat, da sieun kasarad deui.
Tina Jurig Gedong Sètan, Karya Ki Umbara


text:
Wikipedia:Palanggeran éjahan basa Sunda
Ieu kaca ngamuatkeun palanggeran "ringkes" ngeunaan éjahan nulis artikel nu digunakeun dina Wikipédia. Sacara umum, ieu palanggeran téh dumasar kana Palanggeran Éjahan Basa Sunda nu disusun ku Jurusan Pendidikan Bahasa Daerah FPBS UPI Bandung (2008) kalawan sawatara tambahan luyu jeung konsénsus nu kungsi dipadungdengkeun dina sawala Wikipédia.
Nuliskeun aksaraÉdit
Aksara Gedé (Kapital)Édit
- Aksara gedé dipaké pikeun nuliskeun aksara kahiji dina awal kalimah.
- Wikipédia basa Sunda mangrupa situs énsiklopédi panglengkepna.
- Naon nu dimaksud artikel taratas téh?
- Hayu urang nulis dina basa Sunda!
- Aksara gedé dipaké pikeun nuliskeun aksara kahiji dina awal kalimah cutatan langsung. Contona:
- Manéhna nanya, "Kunaon budak téh ceurik waé?"
- "Cik pangmeulikeun tarasi!" ceuk indungna.
- Aksara gedé dipaké pikeun nuliskeun aksara kahiji kecap anu aya patalina jeung hal-hal Kaagamaan, kitab Suci, jenengan Pangéran (kaasup kecap sulurna). Contona:
- Allah
- Nu Mahakawasa
- Kristen
- Wéda
- Mugi Allah nangtayungan ka umat-Na.
- Mung ka Anjeun abdi sujud.
- Aksara gedé dipaké pikeun nuliskeun aksara kahiji gelar kahormatan, turunan, kaagamaan, jeung sesebutan anu dituturkeun ku ngaran macakal atawa jujuluk. Contona:
- Radén Muhammad Musa
- Haji Hasan Mustapa
- Nabi Muhammad
- Si Otong
- Ki Umbara
- Aksara gedé dipaké pikeun nuliskeun aksara kahiji ngaran kalungguhan (jabatan) jeung pangkat anu dituturkeun ku ngaran macakal. Contona:
- Gubernur Jawa Barat
- Bupati Cianjur
- Réktor UPI
- Kolonél Bratamanggala
- Insinyur Djuanda[1]
- Aksara gedé dipaké pikeun nuliskeun aksara kahiji ngaran jalma. Contona: Oto Iskandardinata, Utuy Tatang Sontani.
- Aksara gedé dipaké pikeun nuliskeun aksara kahiji ngaran bangsa, sélér bangsa, jeung basa. Contona: bangsa Indonésia, urang Sunda, basa Arab.
- Aksara gedé dipaké pikeun nuliskeun aksara kahiji ngaran taun, bulan, poé, hari raya, jeung kajadian sajarah. Contona: taun Hijriah, bulan Mulud, poé Jumaah, poé Lebaran, Perang Pasifik, Proklamasi Kamerdékaan.
- Aksara gedé dipaké pikeun nuliskeun aksara kahiji ngaran macakal dina géografi. Contona: Gunung Galunggung, Walungan Cihaliwung, Selat Sunda, Laut Jawa, Talaga Warna, Situ Ciburuy, Pulo Madura.
- Aksara gedé dipaké pikeun nuliskeun aksara kahiji ngaran resmi badan, lembaga pamaréntahan, katatanagaraan, jeung ngaran dokumén resmi. Contona: Departemén Sosial, Perpustakaan Nasional, Karajaan Pajajaran, Lembaga Eijkman, Undang-Undang Dasar 1945.
- Aksara gedé dipaké pikeun nuliskeun aksara kahiji ngaran buku, majalah, surat kabar, jeung judul karangan, iwal kecap partikel (di, ka, pikeun, jeung, anu, jeung sabangsana) anu lain dina posisi awal. Contona:
- Kuring resep pisan maca Dukun Lepus karya Ahmad Bakri.
- Abdullah Mustapa maneuh nulis dina majalah Manglé.
- Saha anu nulis artikel "Sawér" téh?
- Aksara gedé dipaké pikeun nuliskeun singgetan gelar jeung sesebutan. Contona: Dr. (Doktor), Prof. (Profésor), Sdrk. (Sadérék)[2]
- Aksara gedé dipaké pikeun nuliskeun aksara kahiji kecap anu nuduhkeun pancakaki, anu dipaké pikeun gaganti kecap sulur atawa sesebutan. Contona:
- Iraha Bapa angkat ti bumi?
- Kumaha damang, Ma?
- Wartosna Wa Haji Abud badé jarah deui.
- Serat Sadérék tos katampi.
- Aksara gedé dipaké pikeun nuliskeun aksara kahiji kecap anu nuduhkeun jujuluk. Contona:
- Dongéng Sakadang Kuya jeung Sakadang Monyét pikaresepeun.
- Saha ari Ki Umbara téh?
- Oto Iskandardinata katelah ku julukan Si Jalak Harupat.
- Sanghyang Linggawastu dipikaasih ku rahayatna.
Aksara Condong (Déngdék)Édit
- Aksara condong dipaké pikeun nuliskeun ngaran buku, majalah, jeung surat kabar anu aya dina kalimah. Contona:
- Perkara Dangding disabit-sabit dina Ngalanglang Kasusastran Sunda karangan Ajip Rosidi.
- Majalah Cupumanik medal sabulan sakali.
- Koran Sipatahunan geus teu medal.
- Aksara condong dipaké pikeun negeskeun atawa ngahususkeun aksara, engang, kecap, gundukan kecap, atawa kalimah. Conto:
- Aksara mimiti kecap Wikipédia nya éta w.
- Ieu tulisan henteu ngabahas bab tanda baca.
- Naon hartina panjang leungeun?
- Kecap geulis kaasup kana kecap sipat.
- Kalimah kuring meuli baju kagolong kalimah aktif.
- Aksara condong dipaké pikeun nuliskeun ngaran-ngaran ilmiah atawa pakeman kosta anu can kaserep sagemblengna. Contona:
- Naon basa Sundana download téh?
- Ngaran ilmiah buah manggu nya éta garcia mangostana.
- Pulitik divide et impera kungsi mahabu di nagara urang.
Nuliskeun KecapÉdit
Kecap AsalÉdit
Kecap asal ditulis mandiri. Contona: indit, di, ka, ku, téh, éta, ti, bray, sedengkeun.
Kecap RundayanÉdit
- Rarangkén ditulis ngantét jeung wangun dasarna. Contona: barempug, dikerid peuti, padaneunggeul, silihasih, barangbawa, barudak, balageur, paribasa, ginanjar, sumebar, buntutan, bongkok méongeun, geutah bonténgan, pangdipikanyaahna.
- Lamun wangun dasarna mangrupa kantétan kecap, jeung sakaligus meunang rarangkén hareup jeung rarangkén tukang, éta kantétan téh ditulisna dihijikeun. Contona: dialungboyongkeun, diaralungboyongkeun, pibapatéréeun, disakompétdaunkeun, panghampangbiritna.
- Lamun wangun dasarna mangrupa kantétan kecap anu diwangun ku tilu kecap atawa leuwih atawa mangrupa ngaran macakal, sarta sakaligus meunang rarangkén hareup jeung rarangkén tukang, éta kantétan kecap téh ditulisna maké geret. Contona:
- dikana-lomari-susun-anyarkeun
- pangluhur-kuta-gedé-dunyana
- dika-Bandung-Wétankeun
- dika-Rumah-Sakit-Umum-Hasan-Sadikinkeun
Kecap RajékanÉdit
- Kecap rajékan murni, boh maké rarangkén boh henteu, ditulis lengkep maké geret. Contona: buku-buku, imah-imah, anjang-anjangan, arudag-udagan, tulung-tinulungan, dialung-alung.
- Kecap rajékan rinéka, boh maké rarangkén boh henteu, ditulis lengkep maké geret. Contona: tulang-taléng, wahwar-wéhwér, dar-dér-dor, dibulak-balik.
- Kecap rajékan sabagian, boh maké rarangkén boh henteu, ditulis ngantét. Contona: sésépak, téténjrag, héhérang, sababaraha, paduduaan, titatarajong, pagégéyé, bongborosan, bungbuahan.
Kecap KantétanÉdit
- Kecap kantétan, kaasup istilah husus, bagian-bagianna ditulis misah. Contona: konéng gedé, kacang panjang, embé kacang, pondok léngkah, kacanir bangban, ngahuntu kala, mata simeuteun.
- Kecap kantétan anu geus dianggap gumulung jadi hiji ditulisna ngantét. Contona: panonpoé, mataholang, kacapiring, parahulu, silaturahmi, gungclo, géksor.
Gabungan KecapÉdit
- Gabungan kecap, kaasup istilah husus, anu bisa nimbulkeun salah baca bisa digeretan pikeun negeskeun tatali di antara unsur-unsurna. Conto:
- tiori-sastra anyar
- tiori sastra-anyar
- buku-sajarah heubeul
- buku sajarah-heubeul
- Lamun salahsahiji unsur gabungan kecap ngan dipaké dina kombinasi (wangun kauger), éta gabungan kecap téh ditulisna ngahiji. Conto: amoral, antardésa, bikarbonat, caturtunggal, dasawarsa, dwiwarna, démoralisasi, infrastruktur, inkonvénsional.
Katerangan:
- Lamun wangun kauger téh dituturkeun ku kecap anu aksara mimitina aksara gedé, di antara éta dua unsur kudu maké tanda geret. Contona: non-Sunda, pan-Afrikanisme.
Kecap SulurÉdit
Kecap sulur pun, sim, jeung tuang ditulisna misah tina kecap sapandeurieunana, sedengkeun kecap sulur na ditulisna ngantét jeung kecap saheulaeunana. Contona: pun bapa, sim kuring, tuang putra, indungna, bapana, indungna.
Kecap PangantétÉdit
Kecap pangantét di, ka, ti, kana, tina, ku, jeung sajabana ditulisna misah tina kecap sapandeurieunana. Contona:
- di imah
- ka kota
- ti ditu
- tina béca
- kana karéta
- dina méja
- ti nu bala
- di nu poék
- ka nu geulis
- ku sabab
- di antarana
- nu matak
- nu gering
Angka jeung Lambang BilanganÉdit
Cara Nulis Unsur SerepanÉdit
Dina kamekaranana basa Sunda téh kaserepan rupa-rupa unsur basa, boh tina basa daérah séjén, basa Indonésia, boh tina basa Sansekerta, Arab, Portugis, Belanda, Inggris, jeung basa kosta nu lianna/ Dumasar kana tahap intergasina, unsur serepan dina basa Sunda bisa dibagi kana dua golongan gedé. Kahiji, unsur kosta anu acan sagemblengna kaserep kana basa Sunda, saperti shuttle cock, workshop, up-grading, jsté. Éta unsur-unsur téh dipaké dina kontéks basa Sunda, tapi ucapanana masih kénéh nurutkeun cara kosta. Kadua, unsur kosta anu ucapanana jeung tulisanana diluyukeun jeung kaédah basa Sunda. Dina hal sarupa kieu, diihtiaran sangkan éjahan asing ukur dirobah saperluna supaya adegan Sundana masih kénéh bisa dibandingkeun jeung adegan asalna. Kaédah éjahan anu dipaké pikeun nuliskeun unsur serepan téh saperti ieu di handap:
- aa (Walanda) jadi a
- paal jadi pal
- baal jadi bal
- octaaf jadi oktaf
- ae, lamun henteu ngabogaan variasi jeung é, jadi aé
- aerob jadi aérob
- aerodynamics jadi aérodinamik
- ae, lamun ngabogaan variasi jeung é, jadi é
- haemoglobin jadi hémoglobin
- haematite jadi hématit
- ai tetep ai
- trailer jadi trailer
- au tetep au
- audio jadi audio
- autograf jadi autograf
- c, di hareupeun a, u, o, jeung konsonan, jadi k
- calomel jadi kalomel
- construction jadi konstruksi
- cubic jadi kubik
- classification jadi klasifikasi
- c, di hareupeun e, i, oe, jeung y, jadi s
- central jadi séntral
- circulatiin jadi sirkulasi
- coelom jadi sélom
- cylinder jadi silinder
Tanda BacaÉdit
Tanda Titik (.)Édit
- Tanda titik dipaké dina ahir kalimah wawaran.
- Contona:
- Indungna keur nyangu di dapur.
- Manéhna ngala sawo.
- Pun bapa nuju leleson
- Tanda titik dipaké dina ahir singgetan ngaran jalma.
- Contona:
- M.A. Salmun
- R.É. Martadinata
- Moh. Ambri
- Tanda titik dipaké dina singgetan gelar, kalungguhan, pangkat, jeung sesebutan.
- Contona:
- Dr. - Doktor
- Ir. - Insinyur
- Drs. - Doktorandus
- Kol. - Kolonél
- Rd. - Radén
- Sdrk. - Sadérék
- Tanda titik dipaké dina singgetan kecap atawa singgetan pakeman anu geus umum. Dina singgetan anu diwangun ku tilu askara atawa leuwih ngan dipaké hiji tanda titik.
- Contona:
- jrrd. - jeung réa-réa deui
- jst. - jeung saterusna
- jsté. - jeung sajabana ti éta
- spk. - saparakanca
- tgl. - tanggal


text:
Shod
Surat Shod (Arab: ص , "Ṣhod") nyaéta surat ka-38 dina Al Qur'an. Surat ieu kawengku 88 ayat kaasup golongan surat Makkiyah jeung diturunkeun sabada surat Al-Qomar. Dingaranan Shod lantaran ieu surat dimimitian ku huruf Shood.
Eusi
Eusi Poko ieu Surat[édit | édit sumber]
Ieu pokok ieu surat, di antarana:
- Hémengna kafirin kana kanabian Muhammad s.a.w. ku kituna maranéhna nganggap Al Qur'an téh jijieunan Nabi S.a.w;
- Ngécéskeun kumawasana Alloh di karajaan bumi jeung langit tur poé panangtuan.
- Carita nu ahéng para Nabi a.s, nyaéta: Dawud, Sulaéman a.s. jeung karajaanana, Ayyub a.s nu gering jeung ubarna, kautamaan Nabi Ibrohim, Ishak, jeung Yakub, kitu ogé Nabi Ismail, Yasa jeung Dzulkifli a.s;
- Sorga 'Adn jeung pangeusina nu takwa;
- Naraka Jahannam jeung kasiksana pangeusina;
- Carita Nabi Adam a.s. jeung Iblis l.a;
- Pangancam pikeun jalma kufur.
Ayat jeung tarjamah[édit | édit sumber]
صۤ وَٱلْقُرْآنِ ذِي ٱلذِّكْرِ (1) Shood, Demi Al Qur'an nu pinuh pépéling.
بَلِ ٱلَّذِينَ كَفَرُواْ فِي عِزَّةٍ وَشِقَاقٍ (2) Tapi jalma kafir tetep gumedé tur ngalawan.
كَمْ أَهْلَكْنَا مِن قَبْلِهِم مِّن قَرْنٍ فَنَادَواْ وَّلاَتَ حِينَ مَنَاصٍ (3) Padahal geus loba kurun saméméhna nu cilaka, maranéhna ngahelas ménta tulung padahal harita lain mangsa.
وَعَجِبُوۤاْ أَن جَآءَهُم مٌّنذِرٌ مِّنْهُمْ وَقَالَ ٱلْكَافِرُونَ هَـٰذَا سَاحِرٌ كَذَّابٌ (4) Maranéhna héran yén aya nu mawa pépéling, pokna urang kafirin: Ieu mah tukang sihir, tukang bohong.
أَجَعَلَ ٱلآلِهَةَ إِلَـٰهاً وَاحِداً إِنَّ هَـٰذَا لَشَيْءٌ عُجَابٌ (5) Naha manéhna nyieun hiji pangéran ti antara loba pangéran. Ahéng ieu téh.
وَٱنطَلَقَ ٱلْمَلأُ مِنْهُمْ أَنِ ٱمْشُواْ وَاْصْبِرُواْ عَلَىٰ آلِهَتِكُمْ إِنَّ هَـٰذَا لَشَيْءٌ يُرَادُ (6) Gegedén maranéhna gura-giru, pokna: Tuhu tur sobar aranjeun ka pangéran-pangéran aranjeun, éstu ieu nu dimaksud.
مَا سَمِعْنَا بِهَـٰذَا فِى ٱلْمِلَّةِ ٱلآخِرَةِ إِنْ هَـٰذَا إِلاَّ ٱخْتِلاَقٌ (7) (Pokna deu) Kami teu pernah ngadéngé dina ageman nu lian, ieu mah jijieunan.
أَءُنزِلَ عَلَيْهِ ٱلذِّكْرُ مِن بَيْنِنَا بَلْ هُمْ فَي شَكٍّ مِّن ذِكْرِي بَل لَّمَّا يَذُوقُواْ عَذَابِ (8) (Pokna:) Naha naon sababna ieu pépéling téh turun ka manéhna (Muhammad) ti antara urang. Maranéhna tetep dina sangsi kana pépéling Kaula, can ngarasa siksa meureun.
أَمْ عِندَهُمْ خَزَآئِنُ رَحْمَةِ رَبِّكَ ٱلْعَزِيزِ ٱلْوَهَّابِ (9) Atawa maranéhna boga gudang rohmat Pangéran Nu Maha Mulya Nu Maha Béréhan.
أَمْ لَهُم مُّلْكُ ٱلسَّمَٰوَٰتِ وَٱلأَرْضِ وَمَا بَيْنَهُمَا فَلْيَرْتَقُواْ فِى ٱلأَسْبَابِ (10) Atawa maranéhna boga kakawasaan di jeung bumi marcapada tur di antara duanana, cik naék maké tangga ka (langit).
Tadabbur jeung Tadzakkur[édit | édit sumber]
Alloh SWT dina ieu surat sumpah ku Al Qur'an nu pinuh pépéling pikeun sakabéh abdi-Na.[3] Ieu hiji-hijina surat anu dimimitian ku huruf shood.
Rujukan[édit | édit sumber]
- ↑ Mushaf al-Madinah an-Nabawiyah (bi-Riwayah Hafsh). Madinah: Mujamma' al-Malik Fahd li-Thiba'ah al-Mushaf asy-Syarif. Halaman Ba'
- ↑ Bashair Dzittamyiz Fi Lathaif al-Kitab al-Aziz, al-bab al-awwal at-thorf ats-tsany a-mawaqif, bashirat fi Shood wal Qur'an, Mazdudin Fairuz Abadi Muhammad bin Ya’qub
- ↑ Ibnu Katsir, Tafsir Al-Qur'anil Karim, suratu Shood


text:
BismillahirRahmanirRahim ...
inna lillahi wa inna ilayhi raji'un (#)
Ngiring Belasungkawa ku Ngantunkeunna Dalang Wayang Golék
nu Kawentar "H. Asep Sunandar Sunarya"
(Giri Harja 3)
dinten Senen (ping 31 Maret 2014 14.20 WiB) di RS. Al Ihsan
Baleendah,
Kabupaten Bandung, Jawa Barat. [republika.co.id
|
tribunnews.com
]
"Allahummaghfir lahu warhamhu wa ‘aafihi wa’fu ‘anhu wa akrim nuzulahu wa wassi’
mudkholahu waghsilhu bilmaa’i wats tsalji wal barodi wa naqqihi minal khothooyaa
kamaa naqqaitats tsaubal abyadla minad danasi wa abdilhu daaron khoiron min daarihi
wa ahlan khoiron min ahlihi wa zaujan khoiron min zaujihi wa adkhilhul jannata
wa a’idzhu min ‘adzaabil qobri au min ‘adzaabin naar"
("Ya Allah, ampunilah dosa-dosanya, kasihanilah ia, lindungilah ia dan maafkanlah ia,
muliakanlah tempat kembalinya, lapangkan kuburnya, bersihkanlah ia dengan air, salju
dan air yang sejuk. Bersihkanlah ia dari segala kesalahan, sebagana Engkau telah
membersihkan pakaian putih dari kotoran, dan gantilah rumahnya -di dunia- dengan rumah
yang lebih baik -di akhirat- serta gantilah keluarganya -di dunia- dengan keluarga yang
lebih baik, dan pasangan di dunia dengan yang lebih baik. Masukkanlah ia ke dalam
surga-Mu dan lindungilah ia dari siksa kubur atau siksa api neraka.")
Cumeuluk H. Asép Sunandar Sunarya:
Nyutat ti
Wikipédia, énsiklopédi
bébas dina basa Indonesia
)
[Témbongkeun
]
“Kuring kudu ngahaturkeun nuhun ka sing saha waé anu geus ngritik,
rék didasaran ku ngéwa atawa nya’ah, pék téh teuing. Sajaba ti éta,
meureun perlu ogé kuring nendeskeun yén naon rupa kréativitas jeung
inovasi anu ku kuring dilakukeun, dina raraga tarékah sangkan seni
Sunda wayang golék anu mibanda ajén adi luhung, tetep bisa hirup
disagala jaman, kaasup dijaman kiwari anu gening batan sakitu
loba nilai seni katut budaya deungeun anu asup ka Indonésia pon kitu
deui karasa ku urang Sunda.
Atuh meureun mun wayang golék teu dimumulé kujalan inovasi mah tangtu
baris kadéséh kubudaya deungeun téh. Nudipigusti ku Kuring mah ngan Gusti,
lain pakem, lain wayang golék, lain tali paranti.
Sapamanggih Kuring pakem wayang golek lain perkara anu statis komo kudu
disakralkeun mah, lain! Ngan disisi séjén, kuring ogé kudu méré atawa
nyadiakeun lolongkrang pikeun saha waé anu miboga pamadegan anu
teu sajalan jeung pamanggih kuring, mangga téh teuing.
Teu aya guna jeung manfaatna mutuskeun silaturahmi alatan pakem jeung
hal séjén anu sifatna multitafsir. Naon anu dilakukeun ku Kuring, ngaropéa
wayang golék ku jalan inovasi, lantaran Kuring yakin yén euyeub pisan
niléi-niléi kamanusaan katut Katuhanan dina seni Sunda wayang golék.
Kumangrupa anu mere aprésiasi kana naon anu ku Kuring dilakukeun, éta mah
hak balaréa séwang-sewangan,da kuring mah darma diajar, atuh ngadalang gé
darma diajar,”
Biografi Singkat H. Asép Sunandar Sunarya
Nyutat ti
Wikipédia,
énsiklopédi bébas dina basa Sunda
[Témbongkeun
]
Asép Sunandar Sunarya (gumelar di Bandung, 3 Séptémber 1955
– pupus di Bandung, 31 Maret 2014 dina yuswa 58 taun) nyaéta
salasahiji dalang fénomenal dina
wayang golék.
- Babar: Bandung, 3 Séptémber 1955
- Pupus: Bandung 31 Maret 2014
- Tempat nganjrek: Giri Harja RT 01/01,
Kalurahan Jelekong, Kacamatan Balééndah, Kabupaten Bandung (Jawa Barat)
- Kawarganagaraan: Indonésia
- Ngaran séjén: Sunarya Kartadinata
- Katelah ku: Dalang wayang golék
- Atikan:
1962 – 1968: SD Cangkring
1968 – 1971: SMP Pasigaran
1972 – 1973: Atikan Pedalangan di Radio Republik Indonésia (RRI) Bandung
- Pagawéan: Dalang wayang golék
- Ageman: Islam
Ngadalang
Élmu padalangan bisa kacangking sacara turun tumurun sarta otodidak.
Référénsi ngeunaan pewayangan dicokot ti sagala rupa asal di antarana sastra lisan,
buku-buku, sarta pergaulan jeung sagala rupa golongan, ku kituna dina saban
pagelaran sok adaptasi jeung apresiasi balaréa sarta dina pidanganana sok luyu
jeung kamekaran jaman.
Kreasi sarta inovasi anu junun dimekarkeun nyaéta mangrupa carita anu leuwih
metot sarta ngahibur. Nyieun wayang-wayang téhnik (buta-buta), anu bisa utah mie
sarta getih, sirah peupeus, buta nu panonna bisa ngiceup, jeung sirah anu bisa
digerakkeunn, nyieun panah katut busurna, gada anu mimitina ngan dijieun tina
kulit ipis dikembangkeun jadi gada anu dijieun tina kai jeung busa.
Yasa jeung karya
-
1984 – 2001 : Déwan Pangadeg Yayasan Pedalangan Giri Harja.
-
1975 – kiwari : Dina 1 (hiji) warsih saeutikna 120 kali pintonan, komo ti 1976
tepi ka 1987 mah kungsi ngeusian pintonan wayang golek salila 6 (genep) bulan
patuturut.
-
1978 : Jawara Pinilih i Binojakrama sa-Jawa Kulon.
-
1982 : Jawara Pinilih i Binojakrama sa-Jawa Kulon.
-
1985 : Jawara Umum Binojakrama sa-Jawa Kulon.
-
1989 : Datangna ka Amérika dina raraga pintonan wayang golek.
-
1992 : Miluan Festival Wayang (Teater Boneka) di Perancis.
-
1993 : Jadi Dosen Cahara di institut international de La Marionnette
di Charleville Perancis.
-
1994 : Ubeng Éropa dina raraga pementasan wayang golek.
-
1994 – 2004 : Ngeusian Program Acara ASEP SHOW di Télévisi Atikan indonésia
(TPi) kalawan inohongna si Cepot saban bulan Ramadan.
-
2001 : Datangna ka inggris dina raraga pidangan wayang golek di 12 dayeuh
babarengan jeung Asian Music Circuit (AMC).
-
2005 : Ngeusian Program Acara Pementasan Wayang Golek saban peuting minggu
di Télévisi Atikan indonésia (TPi) saloba 36 épisodeu.
Sajaba ti jadi dalang, geus meunang pangajén ti sawatara instansi sarta pangajén
anu pangluhurna dibikeun ku Présidén Soeharto nyaéta Tanda Cahara
Satyalencana Kabudayaan.
Artikel ngeunaan Wayang ieu mangrupa
taratas, perlu disampurnakeun.
Upami sadérék uninga langkung paos perkawis ieu, dihaturan kanggo
ngalengkepan
Kaca ieu panungtungan dirobah 12.33, 31 Maret 2014.
Tumbu kaluar
[Témbongkeun
]
Unduh Koleksi
Pagelaran Wayang Golek
Upami sadérék kagungan sareng
uninga langkung paos kana perkawis Pagelaran Wayang Golek, khususna pintonan ti
Ki Dalang H. Asep Sunandar Sunarya (Almarhum) sareng rengrengan ti Giri
Harja 3 - Bandung, dihaturan kanggo ngalengkepan ...
Tribute for H. Asep Sunandar Sunarya (Almarhum)
Muga Aya Mangpaatna, Hatur Nuhun !!!
Jazakumullohu Khouiron Katsiron
THANKS FOR STOPPiNG BY!
We're Highly Appriciate any Support Suggestion?
To Keep This Blog Alive!


text:
Saturday, August 23, 2008
TemankuAasep
Sabtu 23 agustus 2008 sekitar pukul 19 00 aku berangkat dari rumah menuju ke rumah ustad di klayan, sebab tadi siangnya aku sudah janjian dengan mas Wawan bahwa sehabis isya ketemuan di ustad. Tadinya aku berharap bisa berangkat berdua dengan Aasep tapi, ternyata Aasep ga bisa berangkat, dengan alsan takut istrinya ga ngasih ijin.
Dan sedatangnya di rumah ustad, ternyata mas Wawan sudah datang lebih awal dan pas mas Wawan dengan ustad pada mau berangkat ke warnet ya sudah aku juga ikut mereka sampai pada saat ini aku sedang duduk sambil ngetik tulisan yang ini ini niSebenarnya akujuga bingung mau nulis apa tapi ya dari pada ngurusin bingung aja ga ada gunanya udah aja posting dengan ngambil judul Aasep kan ga apa apa ,Da saleureeusna mah abdi ge bingung dengan ngambil judul Asep teh bade nyeurat naon kitu nya, tapi ny duka upami panginteun kange ku ayeuna ayeuna mah mung Aasep hiji sobat anu cakeut sareung sim abdi kitu tah nya lah pokona mah judulna teh teu pararuguh be.
Dan sedatangnya di rumah ustad, ternyata mas Wawan sudah datang lebih awal dan pas mas Wawan dengan ustad pada mau berangkat ke warnet ya sudah aku juga ikut mereka sampai pada saat ini aku sedang duduk sambil ngetik tulisan yang ini ini niSebenarnya akujuga bingung mau nulis apa tapi ya dari pada ngurusin bingung aja ga ada gunanya udah aja posting dengan ngambil judul Aasep kan ga apa apa ,Da saleureeusna mah abdi ge bingung dengan ngambil judul Asep teh bade nyeurat naon kitu nya, tapi ny duka upami panginteun kange ku ayeuna ayeuna mah mung Aasep hiji sobat anu cakeut sareung sim abdi kitu tah nya lah pokona mah judulna teh teu pararuguh be.
Posted by maman at 7:44 AM No comments:
Subscribe to: Posts (Atom)


text:
AYA upil dibalik ngorong, memang wajar, tapi aya korong dibalik rempeyek, memang kurang ajar. Leuwih kurang ajar deui lamun aya korong dina liang irung diantep bae nepi ka norojol sorangan meh antel kana biwir. Tah nu kitu teh ngarana jorok, padahal beberesih teh pan sabagian ti iman, mun ngorong dianggap beberesih, meureun ngorong ge sabagian ti iman. Teu hese ngorong mah iraha bae oge bisa. Tapi biasana mun tas hudang sare, ramo leungeun geus teu kudu dititah deui, geus replek, langsung nyulusup kana liang irung terus dihualkeun. Ngaguruntul sagede comet semu hawuk kaluar tina liang irung. Saterusna mah diledotkeun ka handapeun meja atawa korsi, atawa bisi katohyan kubatur, api-api kudak kodok kana saku calana padahal keur ngabebeskeun sakadang korong.
Keur salesma mangsa marema ngorong mah, karek ge bieu dihualkeun geus menened deui dina jero irung. Numutkeun ahli ngorongologi,ngorong teh dibagi tilu; fore play, the play, after play. Nu dimaksud fore play, mangsa pamanasan samemeh ngorong, nya kucara ngolomoh heula curuk anu nek dipake ngorong tea, ari nu dimaksud the play mah; mangsana penetrasi curuk kana liang irung terus dihualkeun,kadang sok dijetenkeun heula bari ngararasakeun sensasi ngorong anu maha dashyat. Keur ngalakukeun penetrasi ieu, loba cara anu bisa dipake gumantung karesep jeung kasuka nu ngorong, biasana sok aya buku panduanana nu katelah kamasutra ngorong, tah ari after play mah sabada kaluarna korong, anu ditandakeun; ramo leungeun ngulapes, tuur ngoroncod, awak lungse satulang sandi.
Ceuk nu rahul ngorong teh ngalambangkeun kasatian, mun karasa aya korong dijero irung tara talangke deui, langsung we dikobet terus dihualkeun, tara ieuh nitah batur. Salian kasatian ngorong ge ngalambangkeun kaadilan, geus papada apal liang irung teh pan aya dua, mun nu kenca diala korongna, nu katuhu ge kudu diala meh teu sisirikan najan nyatana dinu katuhu mah euweuh korongan. Ngan omat ulah sakaligus, da meureun mun liang irung dua-duana diasupan ramo, bisa burial buncelik beakeun napas. Kitu deui dina hal ramo mana nu nek dipake ngorong, tong curuk wae, da meureun ramo nu sejen ge hayangeun kabagean, kudu walatra, mun sakali sewang nya sakali sewang, kacuali jempol da jempol mah tara pipilueun ngorong, eta mah husus keur nga-sms.
Aya sababaraha pasipatan jalma, dihubungkeun jeung ngorong-mengorong. Kahiji jalma berehan, cirina mun tas ngorong, korongna sok dibikeun kabatur. Kadua jalma rayungan, sok kabengbat ku korong anyar anu leuwih onjoy ti korong nu heubeul. Katilu jalma gehgeran, teu kaop ningali nu ngorong, irung batur langsung dicolok terus dihualkeun. Ari nu kaopat jalma anu tas ngalamot korong, cirina sok sura seuri wae hareupeun monitor. Puten ah!.***


text:
Asa Linglung
Sababaraha poe katukang sim kuring diajak ulin ngurilingan kota Bandung, Tapi bet pikaseurian kusabab eta babaturan nulain asli urang dieu leuwih apal seluk-beluk, bulak-belok jeung lebah manana tempat nu dituju. Asa linglung hik…
Asa Linglung!
Memang ku wanci kiwari mah lamun teu bisa nuturkeun jaman mah bener-bener katinggaleun pisan. Boh tina informasi atawa nu sejena akibat pesatna kamajuan teknologi. Hal eta bisa ditinggali dina parobahan-parobahan nu aya di sabudeureun tempat mondok moek nu taya lain nyaeta imah (ngaku-ngaku boga imah padahal henteu haha..).
Nu sabenerna mah apal mah apal ketah kana tempat tujuan harita teh, mung can pernah nincakeun suku ditempat eta ku ayeunakeun (baheula mah nya kasebut sering oge tapi tacan robah sagala rupana) akibat ieu indung suku hese pisan dilengkahkeunnana keur sakadar ulin ngaler ngidul, bener-bener asa siga paribasa “beurat ku bujur” harese rek incah kamana-mana.
Teu pira tujuan ka eta tempat teh mung sakadar rek lalajo, dahar jeung ngopi asalna, tapi sanggeus rengse eta kabeh niat aya tambahanana; “hayu urang jojorowokan” celetuk salah sahiji babaturan teh, nyebutkeun ngahaleuang mah kurang pantes sigana da teu ahli kekek.. Ujung-ujungna ulin nu diniatan sakeudeung teh jadi lumayan lilana oge, mimiti jam dua beurang tungtungna nepi ka peuting ngan saukur lalajo, dahar, nongkrong jeung nangkring di eta tempat. Kunaon bet asa linglung? Sanajan teu wakca balaka (ngan saukur dina jero hate) sabenerna kuring pernah ngarasakeun aya saeuting rasa kalinglung, asa tempat deungeun-deungen kusabab geus lila tara ulin atawa nangkrang-nongkrong kitu heuheu…


text:
Hasil Pencarian
Hasil pencarian untuk kata kunci gupernur (2)
- SAHA ARI URANG SUNDA TEHH.R. Hidayat Suryalaga
23 Jul 2003 - 10:57 pm
Hiji waktu nu geus kalaiwat dina riungan para tokoh Urang Sunda jeung sawatara anggota DPRD Prop. Jabar basa ngabahas "milih pigupernureun/wagup Prop. Jabar", ti antara anu hadir aya nu nanyakeun ka anggota DPRD Prop. Jabar tea, saha jeung nu kumaha anu disebut SUNDA teh. Ti antara anggota DPRD Prop. Jabar nu aya harita saurang oge taya nu bisa nerangkeun kalawan jentre. Ieu kaaayan teh ngagambarkeun yen wawakil rayat Sunda teh dina buktina mah henteu apaleun kana saha jeung naon anu diwakilanana. Estu pikasediheun pisan. wawakil urang Sunda teu ngartieun kana saha jeung naon ari SUNDA teh.
- NGAGUAR MANGSA NGADEGNA UNPADKu: H. Apep Syafei
1 May 2002 - 5:54 am
Sok sanajan geus rawun da bongan sok masih keneh hayang bucu-baca komo mun seug nu dibaca teh aya patula patalina jeung pangalaman nu kungsi karandapan ku sorangan, dina palebah nu nulis macaan sajarah-sajarah Unpad boh Paguyuban Pasundan ngan ukur bisa seuri koneng ari margina ceuk raraosan upami di ibaratkeun mah teu benten sareng nongton Asep Sunarya barang bray teh ujug-ujug ger teh Gatotgaca keur perang jadi teu terang naon sababna.
Tah kukituna barang pun incu nerangkeun yen internet tiasa jadi alat informasi sareng komunikasi jorojoy hoyong kutrat- kotret saperti jaman keur ngora susuganan bae aya paedahna keur sarerea. Jaman keur jadi tukang nyadapan warta di koran "Sipatahoenan" (1950/1960).